Παραρτήματα Α και Β στην οδηγία 94/55/ΕΚ του Συμβουλίου(1), όπως ανακοινώθηκε στην οδηγία 2001/7/ΕΚ της Επιτροπής(2) για την τρίτη προσαρμογή στην τεχνική πρόοδο της οδηγίας 94/55/ΕΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά την οδική μεταφορά επικίνδυνων εμπορευμάτων(3)

(1) EE L 319 της 12.12.1994, σ. 7.

(2) EE L 30 της 1.2.2001, σ. 43.

(3) Κείμενο που παρουσιάζει ενδιαφέρον για τον ΕΟΧ.

ΠΑΡΑΡΤΗΜΑ Α

ΓΕΝΙΚΕΣ ΔΙΑΤΑΞΕΙΣ ΚΑΙ ΔΙΑΤΑΞΕΙΣ ΠΟΥ ΑΦΟΡΟΥΝ ΕΠΙΚΙΝΔΥΝΕΣ ΟΥΣΙΕΣ ΚΑΙ ΕΙΔΗ

Μέρος 1

ΓΕΝΙΚΕΣ ΔΙΑΤΑΞΕΙΣ

ΚΕΦΑΛΑΙΟ 1.1

Σκοπός και εφαρμογή

1.1.1. Δομή

Τα παραρτήματα Α και Β της παρούσας οδηγίας είναι χωρισμένα σε εννέα μέρη. Το παράρτημα Α αποτελείται από τα μέρη 1 έως 7 και το παράρτημα Β από τα μέρη 8 και 9. Το κάθε μέρος είναι χωρισμένο σε κεφάλαια και κάθε κεφάλαιο σε τμήματα και υποτμήματα (βλέπε πίνακα περιεχομένων). Μέσα σε κάθε μέρος περιλαμβάνεται ο αριθμός του μέρους μαζί με τους αριθμούς των κεφαλαίων, τμημάτων και υποτμημάτων, για παράδειγμα το μέρος 4, κεφάλαιο 2, τμήμα 1 ονομάζεται "4.2.1".

1.1.2. Σκοπός

1.1.2.1. Για τους σκοπούς του άρθρου 2 της παρούσας οδηγίας, το παράρτημα Α προσδιορίζει:

α) τα επικίνδυνα εμπορεύματα των οποίων απαγορεύεται η διεθνής μεταφορά,

β) τα επικίνδυνα εμπορεύματα των οποίων επιτρέπεται η διεθνής μεταφορά και τις σχετικές συνθήκες (μαζί με τους περιορισμούς) ιδιαίτερα για:

- κατηγορίες εμπορευμάτων, περιλαμβανομένων κριτηρίων ταξινόμησης και σχετικών μεθόδων ελέγχου,

- χρήση των συσκευασιών (περιλαμβανομένης μεικτής συσκευασίας),

- χρήση των δεξαμενών (περιλαμβανομένης της φόρτωσης),

- διαδικασίες αποστολής (περιλαμβανομένης σήμανσης και επισήμανσης των κόλων και σήμανσης και επισήμανσης των μεταφορικών μέσων όπως και της απαραίτητης τεκμηρίωσης και πληροφοριών),

- διατάξεις που αφορούν την κατασκευή, τον έλεγχο και την έγκριση των συσκευασιών και δεξαμενών,

- χρήση των μέσων μεταφοράς (περιλαμβανομένης φόρτωσης, μεικτής φόρτωσης και εκφόρτωσης).

1.1.2.2. Το παράρτημα Α περιλαμβάνει συγκεκριμένες διατάξεις που σύμφωνα με το άρθρο 2 της παρούσας οδηγίας, αναφέρονται στο παράρτημα Β ή στα παραρτήματα Α και Β μαζί όπως φαίνεται παρακάτω:

1.1.1. Δομή

1.1.2.3. (Σκοπός του παραρτήματος Β)

1.1.2.4.

1.1.3.1. Εξαιρέσεις σχετικές με τη φύση της μεταφορικής διαδικασίας

1.1.3.6. Εξαιρέσεις σχετικές με τις μεταφερόμενες ποσότητες ανά μεταφορική μονάδα

1.1.4. Εφαρμογή άλλων κανονισμών

1.1.4.5. Μεταφορά άλλη εκτός από την οδική

1.2. Ορισμοί και μονάδες μετρήσεων

1.3. Εκπαίδευση ατόμων εμπλεκόμενων στη μεταφορά επικίνδυνων εμπορευμάτων

1.4. Υποχρεώσεις για ασφάλεια των συμμετεχόντων

1.5. Εξαιρέσεις

1.6. Μεταβατικά μέτρα

1.8. Έλεγχοι και άλλα βοηθητικά μέτρα που εξασφαλίζουν τη συμμόρφωση με τις απαιτήσεις ασφάλειας

1.9. Περιορισμοί μεταφοράς από τις αρμόδιες αρχές

Κεφάλαιο 3.1.

Κεφάλαιο 3.2. Στήλες (1), (2), (14), (15) και (19) (εφαρμογή των διατάξεων των μερών 8 και 9 σε ξεχωριστές ουσίες ή είδη)

1.1.2.3. Για τους σκοπούς του άρθρου 2 της παρούσας οδηγίας, το παράρτημα Β διευκρινίζει τις συνθήκες σχετικά με την κατασκευή, εξοπλισμό και λειτουργία των οχημάτων που μεταφέρουν επικίνδυνα φορτία εγκριμένα για μεταφορά:

- απαιτήσεις για το προσωπικό των οχημάτων, τον εξοπλισμό, τη λειτουργία και την τεκμηρίωση,

- απαιτήσεις που αφορούν την κατασκευή και έγκριση των οχημάτων.

1.1.2.4. Στο άρθρο 1 στοιχείο γ) της παρούσας οδηγίας, η λέξη "οχήματα" δεν χρειάζεται να αναφέρεται σε ένα και μόνο όχημα. Μια διεθνής μεταφορική διαδικασία μπορεί να πραγματοποιηθεί με πολλά διαφορετικά οχήματα, αρκεί η διαδικασία να λάβει χώρα στο έδαφος δύο ή περισσοτέρων συμβαλλόμενων μερών της παρούσας οδηγίας ανάμεσα στον αποστολέα και τον παραλήπτη που υποδεικνύονται στο έγγραφο μεταφοράς.

1.1.3. Εξαιρέσεις

1.1.3.1. Εξαιρέσεις σχετικές με τη φύση της μεταφορικής διαδικασίας

Οι διατάξεις στην παρούσα οδηγία δεν ισχύουν για:

α) τη μεταφορά επικίνδυνων εμπορευμάτων από ιδιώτες όταν τα εν λόγω εμπορεύματα είναι συσκευασμένα για λιανική πώληση και έχουν σκοπό την προσωπική ή οικιακή χρήση, αθλητικές δραστηριότητες ή δραστηριότητες αναψυχής·

β) τη μεταφορά μηχανών ή εξοπλισμού που δεν προσδιορίζονται στην παρούσα οδηγία και που περιέχουν επικίνδυνα εμπορεύματα μέσα στον εσωτερικό ή λειτουργικό εξοπλισμό τους·

γ) τη μεταφορά που αναλαμβάνεται από εταιρείες και είναι βοηθητική στην κύρια δραστηριότητά τους, όπως διανομές σε κτίρια και εργοτάξια πολιτικού μηχανικού, ή σε σχέση με επιθεωρήσεις, επισκευές και συντήρηση, σε ποσότητες όχι μεγαλύτερες από 450 λίτρα ανά συσκευασία και σύμφωνα με τις μέγιστες ποσότητες που καθορίζονται στο σημείο 1.1.3.6.

Μεταφορά που αναλαμβάνεται από τέτοιες εταιρίες για τις προμήθειές τους ή την εξωτερική ή εσωτερική διανομή δεν εντάσσεται μέσα στο σκοπό αυτής της εξαίρεσης·

δ) τη μεταφορά που αναλαμβάνεται από, ή κάτω από την επίβλεψη των υπηρεσιών άμεσης ανάγκης, πιο συγκεκριμένα από σταματημένα από βλάβη οχήματα που έχουν εμπλακεί σε ατυχήματα ή έχουν βλάβη και περιέχουν επικίνδυνα εμπορεύματα·

ε) οχήματα άμεσης ανάγκης που έχουν σκοπό να σώσουν ανθρώπινες ζωές ή να προστατέψουν το περιβάλλον, αρκεί να έχουν ληφθεί όλα τα μέτρα που θα διασφαλίσουν ότι αυτή η μεταφορά θα πραγματοποιηθεί με απόλυτη ασφάλεια.

Σημείωση:

Για ραδιενεργά υλικά βλέπε σημείο 2.2.7.1.2.

1.1.3.2. Εξαιρέσεις σχετικές με τη μεταφορά αερίων

Οι διατάξεις στην παρούσα οδηγία δεν ισχύουν για:

α) αέρια που περιέχονται μέσα στις δεξαμενές ενός οχήματος που εκτελεί μια μεταφορική λειτουργία, τα οποία προορίζονται για την προώθησή του ή για τη λειτουργία κάποιου από τα εξαρτήματά του (π.χ. ψυκτικός εξοπλισμός)·

β) αέρια που περιέχονται στις δεξαμενές καυσίμων των μεταφορικών οχημάτων. Η βαλβίδα καυσίμου μεταξύ της δεξαμενής καυσίμων και της μηχανής πρέπει να είναι κλειστή και η ηλεκτρική επαφή ανοιχτή·

γ) αέρια των ομάδων Α και Ο (σύμφωνα με το σημείο 2.2.2.1), αν η πίεση του αερίου μέσα στο δοχείο ή τη δεξαμενή σε θερμοκρασία 15 °C δεν ξεπερνά τα 200 KPa (2 bar) και αν το αέριο είναι εντελώς στην αέρια φάση στη διάρκεια της μεταφοράς. Αυτό περιλαμβάνει κάθε περίπτωση δοχείου ή δεξαμενής, π.χ. εξαρτήματα από μηχανές, σκεύη και όργανα·

δ) αέρια που περιέχονται στον εξοπλισμό που χρησιμοποιείται για τη λειτουργία του οχήματος (π.χ. πυροσβεστήρες ή φουσκωμένα με αέρα λάστιχα, ακόμα και ως εφεδρικά εξαρτήματα ή και φορτία)·

ε) αέρια που περιέχονται στον ειδικό εξοπλισμό των οχημάτων και είναι απαραίτητα για τη λειτουργία αυτού του ειδικού εξοπλισμού κατά τη διάρκεια της μεταφοράς (ψυκτικά συστήματα, ιχθυοδεξαμενές, καλοριφέρ, κ.λπ.), όπως και εφεδρικά δοχεία για αυτόν τον εξοπλισμό ή ακάθαρτα άδεια ανταλλακτικά δοχεία που μεταφέρονται στο ίδιο μεταφορικό μέσο·

στ) ακάθαρτες άδειες σταθερής πίεσης δεξαμενές που μεταφέρονται με την προϋπόθεση ότι είναι ερμητικά κλειστές·

ζ) αέρια που περιέχονται σε είδη διατροφής ή αναψυκτικά.

1.1.3.3. Εξαιρέσεις σχετικές με τη μεταφορά υγρών καυσίμων

Οι διατάξεις στην παρούσα οδηγία δεν ισχύουν για τη μεταφορά των:

α) καυσίμων που περιέχονται σε δεξαμενές οχήματος που πραγματοποιεί μια μεταφορική λειτουργία και προορίζονται για την προώθησή του ή για τη λειτουργία κάποιου από τους εξοπλισμούς του.

Τα καύσιμα μπορούν να μεταφέρονται σε σταθερές δεξαμενές καυσίμων, άμεσα συνδεδεμένες με τη μηχανή του οχήματος ή/και βοηθητικό εξοπλισμό, που συμφωνούν με τις σχετικές νομικές διατάξεις, ή μπορούν να μεταφερθούν μέσα σε κινητές δεξαμενές καυσίμων (όπως μπιτόνια).

Η συνολική χωρητικότητα των σταθερών δεξαμενών δεν πρέπει να ξεπερνά τα 1500 λίτρα ανά μεταφορική μονάδα και η χωρητικότητα της δεξαμενής, προσαρμοσμένης σε ρυμούλκα, δεν πρέπει να ξεπερνά τα 500 λίτρα. Μπορεί να μεταφερθεί σε κινητές δεξαμενές καυσίμων ποσότητα όχι μεγαλύτερη των 60 λίτρων ανά μεταφορική μονάδα. Αυτοί οι περιορισμοί δεν ισχύουν για οχήματα που χρησιμοποιούνται από υπηρεσίες άμεσης ανάγκης·

β) καυσίμων που περιέχονται σε δεξαμενές οχημάτων ή άλλων μέσων μεταφοράς (όπως πλοία) και μεταφέρονται ως φορτίο το οποίο προορίζεται για την προώθησή τους ή για τη λειτουργία κάποιου από τους εξοπλισμούς τους. Όλες οι βαλβίδες καυσίμου ανάμεσα στη μηχανή ή τον εξοπλισμό και τη δεξαμενή καυσίμων πρέπει να είναι κλειστές κατά τη διάρκεια της μεταφοράς, εκτός και αν είναι απαραίτητο ο εξοπλισμός να παραμείνει σε λειτουργία. Όπου είναι απαραίτητο, τα οχήματα ή τα άλλα μέσα μεταφοράς πρέπει να φορτώνονται όρθια και να ασφαλίζονται σε περίπτωση πτώσης.

1.1.3.4. Εξαιρέσεις σχετικά με ειδικές διατάξεις ή επικίνδυνα εμπορεύματα συσκευασμένα σε περιορισμένες ποσότητες

Σημείωση:

Για ραδιενεργά υλικά βλέπε σημείο 2.2.7.1.2.

1.1.3.4.1. Ορισμένες ειδικές διατάξεις του κεφαλαίου 3.3 απαλλάσσουν μερικά ή ολικά τη μεταφορά συγκεκριμένων επικίνδυνων εμπορευμάτων από τις απαιτήσεις της παρούσας οδηγίας. Η εξαίρεση εφαρμόζεται όταν οι ειδικές διατάξεις αναφέρονται στη στήλη (6) του πίνακα Α του κεφαλαίου 3.2 αναφορικά με τη συγκεκριμένη καταχώρηση των επικίνδυνων εμπορευμάτων.

1.1.3.4.2. Συγκεκριμένα επικίνδυνα εμπορεύματα που συσκευάζονται σε περιορισμένες ποσότητες μπορεί να αποτελέσουν αντικείμενο εξαιρέσεων, δεδομένου ότι ικανοποιούνται οι συνθήκες του κεφαλαίου 3.4.

1.1.3.5. Εξαιρέσεις σχετικές με άδειες ακάθαρτες συσκευασίες

Άδειες ακάθαρτες συσκευασίες (συμπεριλαμβανομένων ΙBCs και μεγάλων συσκευασιών) που περιείχαν ουσίες των μερών 2, 3, 8, 9 και των κεφαλαίων 4.1, 5.1, 6.1 δεν υπόκεινται στις συνθήκες της παρούσας οδηγίας αν ικανά μέτρα έχουν ληφθεί για να αποτρέψουν τον κίνδυνο. Κίνδυνοι αποτρέπονται αν ικανά μέτρα έχουν ληφθεί για να αποτρέψουν όλους τους κινδύνους των μερών 1 έως 9.

1.1.3.6. Εξαιρέσεις σχετικές με τις μεταφερόμενες ποσότητες ανά μεταφορικό μέσο

1.1.3.6.1. Για το σκοπό αυτού του υπό-τμήματος, επικίνδυνα εμπορεύματα αποδίδονται στις μεταφορικές κατηγορίες 0, 1, 2, 3 ή 4, όπως φαίνεται στη στήλη (15) του πίνακα Α του κεφαλαίου 3.2. Άδειες ακάθαρτες συσκευασίες που περιείχαν ουσίες που αποδίδονται στη μεταφορική κατηγορία "0" αποδίδονται επίσης στη μεταφορική κατηγορία "0". Άδειες ακάθαρτες συσκευασίες που περιείχαν ουσίες που αποδίδονται σε μεταφορική κατηγορία άλλη από την "0" αποδίδονται στη μεταφορική κατηγορία "4".

1.1.3.6.2. Όπου η ποσότητα των επικινδύνων εμπορευμάτων που μεταφέρεται από μία μεταφορική μονάδα δεν ξεπερνά τις τιμές που δίνονται στη στήλη (3) του πίνακα στο σημείο 1.1.3.6.3 για μία συγκεκριμένη μεταφορική κατηγορία (όταν τα επικίνδυνα εμπορεύματα που μεταφέρονται σε μία μεταφορική μονάδα ανήκουν στην ίδια κατηγορία) ή την τιμή που υπολογίστηκε σύμφωνα με το σημείο 1.1.3.6.4 (όταν τα επικίνδυνα εμπορεύματα που μεταφέρονται σε μία μεταφορική μονάδα ανήκουν σε διαφορετικές κατηγορίες), μπορούν να μεταφέρονται σε συσκευασίες σε μία μεταφορική μονάδα χωρίς την εφαρμογή των παρακάτω διατάξεων

- Κεφάλαιο 1.3,

- Κεφάλαιο 5.3,

- Τμήμα 5.4.3,

- Κεφάλαιο 7.2, εκτός από το τμήμα 7.2.3, V5, V7 και το V8 του τμήματος 7.2.4,

- CV1 από 7.5.11

- Μέρος 8 εκτός από

8.1.2.1 (a) και (c),

8.1.4.1(a),

8.3.4,

Κεφάλαιο 8.4

S1 (3) και (6)

S2 (1) και (3)

S4 και

S14 έως S21 του κεφαλαίου 8.5,

- Μέρος 9

Σημείωση:

Για πληροφορίες στο έγγραφο μεταφοράς βλέπε σημείο 5.4.1.1.10.

1.1.3.6.3. Όταν τα επικίνδυνα εμπορεύματα που μεταφέρονται στη μεταφορική μονάδα ανήκουν στην ίδια κατηγορία, η μεγαλύτερη συνολική ποσότητα ανά μεταφορική μονάδα υποδεικνύεται στη στήλη (3) του παρακάτω πίνακα:

>ΘΕΣΗ ΠΙΝΑΚΑ>

Στον παραπάνω πίνακα, "μέγιστη συνολική ποσότητα ανά μεταφορική μονάδα" σημαίνει:

- Για είδη, μεικτό βάρος σε χιλιόγραμμα (για είδη του μέρους 1, καθαρό βάρος σε kg της εκρηκτικής ουσίας),

- Για στερεά, υγροποιημένα αέρια, υγροποιημένα αέρια υπό ψύξη και αέρια διαλυτά υπό πίεση, καθαρό βάρος σε χιλιόγραμμα,

- Για υγρά και συμπιεσμένα αέρια, ονομαστική χωρητικότητα του δοχείου (βλέπε ορισμό στο τμήμα 1.2.1) σε λίτρα.

1.1.3.6.4. Όπου επικίνδυνα εμπορεύματα από διαφορετικές μεταφορικές κατηγορίες μεταφέρονται στην ίδια μεταφορική μονάδα, το σύνολο

- της ποσότητας των ουσιών και ειδών της μεταφορικής κατηγορίας 1 πολλαπλασιασμένης με "50",

- της ποσότητας των ουσιών και ειδών της μεταφορικής κατηγορίας 1 που αναφέρονται στη σημείωση του πίνακα στο σημείο 1.1.3.6.3 πολλαπλασιασμένης με "20",

- της ποσότητας των ουσιών και ειδών της μεταφορικής κατηγορίας 2 πολλαπλασιασμένης με "3" και

- της ποσότητας των ουσιών και ειδών της μεταφορικής κατηγορίας 3,

δεν πρέπει να ξεπερνά το "1000".

1.1.3.6.5. Για το σκοπό αυτού του υπότμήματος, επικίνδυνα εμπορεύματα που απαλλάσσονται σύμφωνα με τα σημεία 1.1.3.2 έως 1.1.3.5 δεν λαμβάνονται υπ' όψη.

1.1.4. Εφαρμογή άλλων κανονισμών

1.1.4.1. (Μελλοντική καταχώρηση)

1.1.4.2. Μεταφορά σε μεταφορική αλυσίδα περιλαμβάνοντας θαλάσσια ή εναέρια μεταφορά

Συσκευασίες, εμπορευματοκιβώτια, κινητές δεξαμενές και δεξαμενές-εμπορευματοκιβώτια που δεν πληρούν ακριβώς τις απαιτήσεις για συσκευασία, μικτή συσκευασία, σήμανση, επισήμανση συσκευασίας ή σήμανση πορτοκαλί πινακίδας της παρούσας οδηγίας, αλλά είναι σύμφωνα με τις απαιτήσεις του κώδικα ΙMDG (Διεθνής Ναυτιλιακός Κώδικας Επικίνδυνων Ειδών) ή τις τεχνικές οδηγίες του Διεθνούς Οργανισμού Πολιτικής Αεροπορίας - ΔΟΠΑ (ICAO) πρέπει να γίνονται αποδεκτά για μεταφορά σε μεταφορική αλυσίδα περιλαμβάνοντας θαλάσσια ή εναέρια μεταφορά σύμφωνα με τις ακόλουθες συνθήκες:

α) αν τα κόλα δεν φέρουν σήμανση και επισήμανση σύμφωνα με την παρούσα οδηγία, πρέπει να έχουν υποστεί σήμανση και επισήμανση κινδύνου σύμφωνα με τις απαιτήσεις του κώδικα ΙMDG ή τις Τεχνικές οδηγίες του Διεθνούς Οργανισμού Πολιτικής Αεροπορίας - ΔΟΠΑ (ICAO)·

β) οι απαιτήσεις του κώδικα ΙMDG ή οι τεχνικές οδηγίες του Διεθνούς Οργανισμού Πολιτικής Αεροπορίας - ΔΟΠΑ (ICAO), πρέπει να εφαρμόζονται για μικτή συσκευασία εντός κόλου·

γ) για μεταφορά σε μεταφορική αλυσίδα που περιλαμβάνει θαλάσσια μεταφορά, αν τα εμπορευματοκιβώτια, οι κινητές δεξαμενές ή οι δεξαμενές-εμπορευματοκιβώτια δεν φέρουν σήμανση ή επισήμανση σύμφωνα με το κεφάλαιο 5.3 αυτού του παραρτήματος, θα φέρουν σήμανση και επισήμανση σύμφωνα με το κεφάλαιο 5.3 του κώδικα ΙMDG. Σε αυτή την περίπτωση, μόνο το σημείο 5.3.2.1.1 αυτού του παραρτήματος μπορεί να εφαρμοστεί για τη σήμανση του οχήματος. Για κενές, ακάθαρτες φορητές δεξαμενές και δεξαμενές-εμπορευματοκιβώτια αυτή η απαίτηση θα ισχύει μέχρι και συμπεριλαμβανομένης της επακόλουθης μεταφοράς σε σταθμό καθαρισμού.

Η παρέκκλιση αυτή δεν εφαρμόζεται στην περίπτωση εμπορευμάτων ταξινομημένων ως επικίνδυνα εμπορεύματα στα μέρη 1 έως 8 της παρούσας οδηγίας και θεωρούνται ως μη επικίνδυνα εμπορεύματα σύμφωνα με τις ισχύουσες απαιτήσεις του κώδικα ΙMDG ή των τεχνικών οδηγιών του Διεθνούς Οργανισμού Πολιτικής Αεροπορίας - ΔΟΠΑ (ICAO).

Σημείωση:

Για πληροφορίες εγγράφων μεταφοράς βλέπε σημείο 5.4.1.1.7, για το πιστοποιητικό συσκευασίας του εμπορευματοκιβωτίου, βλέπε τμήμα 5.4.2.

1.1.4.3. Χρήση φορητών δεξαμενών εγκεκριμένα για θαλάσσια μεταφορά

Φορητές δεξαμενές που δεν πληρούν τις απαιτήσεις των κεφαλαίων 6.7 ή 6.8, αλλά έχουν κατασκευαστεί και εγκριθεί πριν την 1η Ιανουαρίου 2003, σύμφωνα με τις διατάξεις (συμπεριλαμβανομένων μεταβατικών διατάξεων) του κώδικα ΙMDG (τροποποίηση 29-98) μπορούν να χρησιμοποιηθούν μέχρι τις 31 Δεκεμβρίου 2009, εφόσον έχουν βρεθεί ότι πληρούν τον εφαρμοσμένο έλεγχο και τις διατάξεις δοκιμών του κώδικα ΙMDG (τροποποίηση 29-98) και ότι συμφωνούν πλήρως με τις εντολές που αναφέρονται στις στήλες (12) και (14) του κεφαλαίου 3.2 του κώδικα ΙMDG (τροποποίηση 30-00). Μπορούν να συνεχίσουν να χρησιμοποιούνται μετά τις 31 Δεκεμβρίου 2009 εφόσον έχουν βρεθεί να πληρούν τον εφαρμοσμένο έλεγχο και τις διατάξεις δοκιμών του κώδικα ΙMDG, μόνο εφόσον συμφωνούν με τις εντολές των στηλών (10) και (11) του κεφαλαίου 3.2 της παρούσας οδηγίας και του κεφαλαίου 4.2.

Σημείωση:

Για πληροφορίες εγγράφων μεταφοράς βλέπε σημείο 5.4.1.1.8.

1.1.4.4. (Μελλοντική καταχώρηση)

1.1.4.5. Μεταφορά άλλη εκτός από την οδική

1.1.4.5.1. Αν ένα όχημα που εκτελεί λειτουργία μεταφοράς και υπόκειται στις απαιτήσεις της παρούσας οδηγίας, αποστέλλεται σε τμήμα του ταξιδιού κατά τρόπο διαφορετικό από την οδική μεταφορά, τότε μόνο εθνικοί ή διεθνείς κανονισμοί που, στο εν λόγω τμήμα, διέπουν τη μεταφορά επικίνδυνων εμπορευμάτων με τον τρόπο μεταφοράς που χρησιμοποιείται για την αποστολή του οδικού οχήματος, θα έχουν εφαρμογή στο εν λόγω τμήμα του ταξιδιού.

1.1.4.5.2. Στις περιπτώσεις που αναφέρονται στο σημείο 1.1.4.5.1 παραπάνω, τα εμπλεκόμενα συμβαλλόμενα μέρη μπορούν να συμφωνήσουν στην εφαρμογή των απαιτήσεων της παρούσας οδηγίας στο τμήμα του ταξιδιού, όπου το όχημα αποστέλλεται κατά τρόπο διαφορετικό από την οδική μεταφορά, συμπληρωμένες, αν το θεωρούν απαραίτητο, από πρόσθετες απαιτήσεις, εκτός αν τέτοιου είδους συμφωνίες μεταξύ των εμπλεκομένων συμβαλλόμενων μερών αντίκεινται σε διατάξεις των διεθνών συμβάσεων που διέπουν τη μεταφορά επικινδύνων εμπορευμάτων με το μέσο μεταφοράς που χρησιμοποιείται για την αποστολή του οχήματος στο εν λόγω τμήμα του ταξιδιού, π.χ. η διεθνής σύμβαση για την Ασφάλεια της Ζωής στη Θάλασσα (SOLAS), στην οποία επίσης μπορεί να υπόκεινται τα συμβαλλόμενα μέρη. Αυτές οι συμφωνίες θα γνωστοποιούνται από το συμβαλλόμενο μέρος που έλαβε την πρωτοβουλία στη γραμματεία της Οικονομικής Επιτροπής για την Ευρώπη των Ηνωμένων Εθνών η οποία θα τις κοινοποιεί στα συμβαλλόμενα μέρη.

1.1.4.5.3. Στις περιπτώσεις όπου κάποια μεταφορά που υπόκειται στις διατάξεις της παρούσας οδηγίας υπόκειται επίσης στο σύνολο ή σε μέρος του ταξιδιού στις διατάξεις μίας διεθνούς σύμβασης, η οποία καθορίζει τη μεταφορά επικίνδυνων εμπορευμάτων με κάποιο τρόπο μεταφοράς πλην της οδικής μεταφοράς δυνάμει διατάξεων που εκτείνουν την ισχύ της σύμβασης αυτής σε ορισμένες υπηρεσίες μηχανοκίνητων οχημάτων, τότε οι διατάξεις αυτής της διεθνούς σύμβασης θα εφαρμόζονται στο εν λόγω ταξίδι συγχρόνως με εκείνες της παρούσας οδηγίας οι οποίες δεν είναι ασύμβατες με εκείνες, οι δε υπόλοιπες διατάξεις της παρούσας οδηγίας δεν θα εφαρμόζονται κατά τη διάρκεια του εν λόγω ταξιδιού.

ΚΕΦΑΛΑΙΟ 1.2

Ορισμοί και μονάδες μετρήσεως

1.2.1. Ορισμοί

Σημείωση:

To τμήμα αυτό περιέχει όλους τους γενικούς ή ειδικούς ορισμούς.

Για τους σκοπούς της παρούσας οδηγίας:

A

Aerosol: αερόλυμα, βλέπε Δοχείο Αερολύματος,

Aerosol dispenser: με τον όρο Δοχείο Αερολύματος νοείται κάθε μη επαναγεμιζόμενο δοχείο από μέταλλο, γυαλί ή πλαστικό, το οποίο περιέχει υπό πίεση ένα αέριο ή ένα μείγμα αερίων, με ή χωρίς ένα στερεό, πολτό ή σκόνη και με ενσωματωμένη συσκευή απελευθέρωσης που επιτρέπει την εκτίναξη των περιεχομένων του ως στερεά ή υγρά σωματίδια σε εναιώρηση σε αέριο, ως αφρός, πολτός ή σκόνη ή σε υγρή ή αέρια κατάσταση.

B

Bag: με τον όρο Σάκος νοείται μία εύκαμπτη συσκευασία από χαρτί, πλαστικό φιλμ, υφάσματα, πλεγμένο υλικό ή άλλα κατάλληλα υλικά.

Battery-vehicle: με τον όρο ηλεκτροκίνητο όχημα με συσσωρευτή νοείται ένα όχημα που περιέχει στοιχεία που είναι συνδεδεμένα με διανομέα και μόνιμα τοποθετημένα πάνω σε μεταφορική μονάδα. Τα παρακάτω στοιχεία θεωρούνται στοιχεία ενός οχήματος-συστοιχίας: κύλινδροι, σωλήνες, δέσμες κυλίνδρων (γνωστά και ως πλαίσια), βαρέλια υπό πίεση όπως επίσης και δεξαμενές προορισμένες για τη μεταφορά αερίων της κλάσης 2 με χωρητικότητα άνω των 450 λίτρων.

Biological/technical name: με τον όρο Βιολογική/Τεχνική ονομασία νοείται κάθε ονομασία που χρησιμοποιείται επί του παρόντος σε επιστημονικά και τεχνικά εγχειρίδια, περιοδικά και κείμενα. Εμπορικές ονομασίες δεν θα χρησιμοποιούνται για αυτόν το σκοπό.

Body: με τον όρο Σώμα (για όλες τις κατηγορίες ΙBC εκτός από σύνθετα ΙBCs) νοείται το καθαυτό δοχείο, συμπεριλαμβανομένων ανοιγμάτων και κλεισιμάτων, αλλά δεν περιλαμβάνει λειτουργικό εξοπλισμό.

Box: με τον όρο Κιβώτιο νοείται μία συσκευασία με συμπαγείς ορθογώνιες ή πολυγωνικές έδρες, από μέταλλο, ξύλο, κόντρα πλακέ, ανασυσταμένο ξύλο, ινοσανίδες, πλαστικό ή άλλα κατάλληλα υλικά. Μικρές οπές για χάριν χειρισμού ή ανοίγματος ή για λόγους απαιτήσεων ταξινόμησης, επιτρέπονται αρκεί να μη διακυβεύουν την ακεραιότητα της συσκευασίας κατά τη μεταφορά.

Bundle of cylinders (frame): με τον όρο Δέσμη κυλίνδρων (πλαίσιο) νοείται ένα μεταφερόμενο συγκρότημα κυλίνδρων που είναι αλληλοσυνδεδεμένα με διανομέα και συγκρατούνται σταθερά μεταξύ τους.

C

Calculation pressure: με τον όρο Πίεση υπολογισμού νοείται μια θεωρητική πίεση τουλάχιστον ίση με την πίεση ελέγχου που, σύμφωνα με το βαθμό κινδύνου που παρουσιάζει μια μεταφερόμενη ουσία, μπορεί να υπερβαίνει σε μικρό ή μεγάλο βαθμό την πίεση εργασίας. Χρησιμοποιείται μόνο για τον καθορισμό του πάχους του περιβλήματος, ανεξάρτητα από οποιαδήποτε εξωτερική ή εσωτερική ενισχυτική συσκευή. (βλέπε επίσης πίεση εκκένωσης, πίεση πλήρωσης, μέγιστη πίεση εργασίας (πίεση μετρητή) και πίεση δοκιμής).

Σημείωση:

Για φορητές δεξαμενές, βλέπε κεφάλαιο 6.7.

Carriage: με τον όρο Μεταφορά νοείται η αλλαγή τόπου των επικίνδυνων υλικών, συμπεριλαμβανομένων στάσεων αναγκαίων λόγω των συνθηκών μεταφοράς και περιόδων κατά τις οποίες τα επικίνδυνα υλικά παραμένουν εντός των οχημάτων, δεξαμενών και εμπορευματοκιβωτίων που είναι απαραίτητες λόγω συνθηκών κυκλοφορίας, πριν, κατά τη διάρκεια και μετά την αλλαγή τόπου.

Αυτός ο ορισμός καλύπτει επίσης την ενδιάμεση προσωρινή αποθήκευση των επικίνδυνων υλικών για την αλλαγή τρόπου ή μέσου μεταφοράς (μεταφόρτωση). Αυτό θα εφαρμόζεται εφόσον τα έγγραφα μεταφοράς που δείχνουν την ημερομηνία αποστολής και τον τόπο υποδοχής παρουσιάζονται εφόσον ζητηθούν και εφόσον τα κόλα και δεξαμενές δεν ανοίγονται κατά τη διάρκεια της προσωρινής αποθήκευσης, παρά μόνο για ελέγχους από τις αρμόδιες αρχές.

Carriage in bulk: με τον όρο Μεταφορά φορτίων χύμα νοείται η μεταφορά μη συσκευασμένων στερεών ή ειδών σε οχήματα ή εμπορευματοκιβώτια. Ο όρος δεν έχει εφαρμογή σε συσκευασμένα εμπορεύματα ούτε σε ουσίες που μεταφέρονται σε δεξαμενές.

Carrier: με τον όρο Μεταφορέας νοείται η επιχείρηση που επιτελεί τη μεταφορά με ή χωρίς μεταφορική σύμβαση.

Closed container: με τον όρο Κλειστό εμπορευματοκιβώτιο νοείται ένα εντελώς κλειστό εμπορευματοκιβώτιο με άκαμπτη οροφή, άκαμπτα πλευρικά τοιχώματα και πάτωμα. Ο όρος περιλαμβάνει εμπορευματοκιβώτια με άνοιγμα στην οροφή όπου η οροφή μπορεί να κλείσει κατά τη μεταφορά.

Closed vehicle: με τον όρο Κλειστό όχημα νοείται ένα όχημα με σώμα που είναι δυνατό να κλειστεί.

Closure: με τον όρο Κλείσιμο νοείται η συσκευή που κλείνει ένα άνοιγμα ενός δοχείου.

Collective entry: με τον όρο Ομαδική καταχώρηση νοείται μια καταχώρηση για μια καλώς ορισμένη ομάδα ουσιών ή ειδών (βλέπε παραγράφους 2.1.1.2, B, C και D).

Combination packaging: με τον όρο Μεικτή συσκευασία νοείται ο συνδυασμός συσκευασιών για σκοπούς μεταφοράς, που συνίσταται από μία ή περισσότερες συσκευασίες ασφαλισμένες εντός εξωτερικής συσκευασίας σύμφωνα με την παράγραφο 4.1.1.5.

Σημείωση:

Τα εσωτερικά της μεικτής συσκευασίας ορίζονται πάντα ως εσωτερικές συσκευασίες και όχι ως εσωτερικά δοχεία. Μια γυάλινη φιάλη αποτελεί παράδειγμα τέτοιας μεικτής συσκευασίας.

Combustion heater: με τον όρο Θερμαντής καύσης νοείται συσκευή που χρησιμοποιεί απευθείας υγρό ή αέριο καύσιμο και δεν χρησιμοποιεί την αποβαλλόμενη θερμότητα από τη μηχανή πρόωσης του οχήματος.

Competent authority: με τον όρο Αρμόδια Αρχή νοείται η αρχή ή αρχές ή οποιοδήποτε άλλο σώμα ή σώματα που χαρακτηρίζονται έτσι σε κάθε κράτος και σε κάθε συγκεκριμένη περίπτωση σύμφωνα με την εσωτερική νομοθεσία.

Compliance assurance (radioactive material): με τον όρο Πιστοποίηση συμφωνίας (ραδιενεργό υλικό) νοείται ο συστηματικός προγραμματισμός μέτρων που εφαρμόζονται από μία αρμόδια αρχή και που έχει στόχο την εξασφάλιση στην πράξη των απαιτήσεων της παρούσας οδηγίας.

Composite IBC with plastics inner receptacle: με τον όρο Σύνθετο IBC με πλαστικό εσωτερικό δοχείο νοείται ένα ΙBC με δομικό εξοπλισμό της μορφής άκαμπτου εξωτερικού περιβλήματος που εμπεριέχει ένα εσωτερικό πλαστικό δοχείο μαζί με όποια άλλη συσκευή ή δομικό εξοπλισμό. Κατασκευάζεται έτσι ώστε το εσωτερικό δοχείο και το εξωτερικό περίβλημα όταν συναρμολογηθούν δημιουργούν και χρησιμοποιούνται ως μία ενιαία μονάδα που μπορεί να πληρωθεί, αποθηκευθεί ή να εκκενωθεί έτσι.

Σημείωση:

ο όρος Πλαστικά, σε συνδυασμό με εσωτερικά δοχεία για σύνθετα IBCs θα εννοείται ότι συμπεριλαμβάνει άλλα πολυμερή υλικά όπως ελαστικό κ.λπ.

Composite packaging (plastics material): με τον όρο Σύνθετη συσκευασία (πλαστικού υλικού) νοείται μία συσκευασία που αποτελείται από ένα εσωτερικό πλαστικό δοχείο και μια εξωτερική συσκευασία (από μέταλλο, ινοσανίδες, κόντρα πλακέ, κ.λπ.). Μετά τη συναρμολόγηση μια τέτοια συσκευασία παραμένει αδιάσπαστη μονάδα. Ως τέτοια και πληρώνεται, αποθηκεύεται, αποστέλλεται και εκκενώνεται.

Σημείωση:

Βλέπε σημείωση υπό Μεικτές συσκευασίες (γυαλί, πορσελάνη, ή ψαμμάργιλο).

Composite packaging (glass, porcelain ή stoneware): με τον όρο Μεικτές συσκευασίες (γυαλί, πορσελάνη, ή ψαμμάργιλο) νοείται συσκευασία που αποτελείται από εσωτερικό δοχείο από γυαλί, πορσελάνη ή πηλό και μια εξωτερική συσκευασία (από μέταλλο, ξύλο, ινοσανίδες, πλαστικό υλικό, τεταμένο πλαστικό υλικό κ.λπ.). Μετά τη συναρμολόγηση μια τέτοια συσκευασία παραμένει αδιάσπαστη μονάδα. Ως τέτοια και πληρώνεται, αποθηκεύεται, αποστέλλεται και εκκενώνεται.

Σημείωση:

τα εσωτερικά των μεικτών συσκευασιών ορίζονται κανονικά ως εσωτερικά δοχεία. Για παράδειγμα, το εσωτερικό ενός 6HA1 (σύνθετη συσκευασία, πλαστικό υλικό) είναι ένα τέτοιο εσωτερικό δοχείο αφού δεν είναι κανονικά σχεδιασμένο για να εκτελεί μία λειτουργία συγκράτησης χωρίς την εξωτερική του συσκευασία και άρα δεν αποτελεί εσωτερική συσκευασία.

Consignee: με τον όρο Παραλήπτης νοείται ο παραλήπτης σύμφωνα με τη σύμβαση μεταφοράς. Αν ο παραλήπτης ορίζει έναν τρίτο σύμφωνα με τις διατάξεις που εφαρμόζονται για τη σύμβαση μεταφοράς, το άτομο αυτό θα θεωρείται ο παραλήπτης με την έννοια της παρούσας οδηγίας. Αν η επιχείρηση μεταφοράς λαμβάνει χώρα χωρίς σύμβαση μεταφοράς, η επιχείρηση που αναλαμβάνει τα επικίνδυνα εμπορεύματα κατά την άφιξη θα θεωρείται ο παραλήπτης.

Consignment: με τον όρο Αποστολή νοείται κάθε κόλο ή κόλα, ή φορτίο επικίνδυνων εμπορευμάτων, που φέρεται προς μεταφορά από έναν αποστολέα.

Consignor: με τον όρο Αποστολέας νοείται η επιχείρηση που αποστέλλει επικίνδυνα εμπορεύματα είτε για λογαριασμό της είτε για λογαριασμό τρίτων. Αν η επιχείρηση της μεταφοράς εκτελείται υπό σύμβαση μεταφοράς, ο αποστολέας είναι ο αποστολέας σύμφωνα με τη σύμβαση μεταφοράς.

Container: ο όρος Εμπορευματοκιβώτιο σημαίνει αντικείμενο εξοπλισμού μεταφοράς (ανυψούμενο όχημα ή άλλες παρόμοιες κατασκευές):

- μόνιμου χαρακτήρα και κατά συνέπεια αρκετά στερεό για να είναι κατάλληλος για επανειλημμένη χρήση,

- ειδικά σχεδιασμένος για να διευκολύνει τη μεταφορά εμπορευμάτων, με ένα ή περισσότερα μέσα μεταφοράς, χωρίς θραύση του φορτίου,

- εξοπλισμένου με συσκευές που επιτρέπουν τον έγκαιρο χειρισμό του, ειδικότερα όταν μεταφορτώνεται από ένα μέσο μεταφοράς σε άλλο,

- σχεδιασμένος κατά τέτοιο τρόπο ώστε να είναι εύκολο η φόρτωση και η εκφόρτωση (βλέπε επίσης κλειστό εμπορευματοκιβώτιο, μεγάλο εμπορευματοκιβώτιο, ανοιχτό εμπορευματοκιβώτιο, εμπορευματοκιβώτιο με κάλυμμα, και μικρό εμπορευματοκιβώτιο).

Μια δεξαμενή σε ειδικό αμάξωμα είναι ένα εμπορευματοκιβώτιο που, σύμφωνα με το ευρωπαϊκό πρότυπο ΕΝ 283 (έκδοση 1991) έχει τα ακόλουθα χαρακτηριστικά:

- από την πλευρά μηχανικής δύναμης, κατασκευάζεται μόνο για μεταφορά σε βαγόνι ή σε όχημα ή πλοία Ro-Ro,

- δεν μπορεί να στοιβαχθεί,

- μπορεί να αφαιρεθεί από οχήματα με εξοπλισμό των ίδιων των οχημάτων και στα δικά του στηρίγματα και μπορεί να επαναφορτωθεί

Σημείωση:

Ο όρος Εμπορευματοκιβώτιο δεν καλύπτει συμβατικές συσκευασίες, IBCs, εμπορευματοκιβώτια-δεξαμενές ή οχήματα.

Control temperature: με τον όρο Θερμοκρασία ελέγχου νοείται η μέγιστη θερμοκρασία στην οποία το οργανικό υπεροξείδιο ή αυτενεργή ουσία μπορεί να μεταφερθεί με ασφάλεια.

CSC: με τον όρο CSC νοείται η διεθνής σύμβαση για ασφαλή εμπορευματοκιβώτια (Γενεύη, 1972) με τις αλλαγές και την έκδοση του Διεθνούς Ναυτιλιακού Οργανισμού (IMO), Λονδίνο.

Crate: με τον όρο Κλωβό νοείται μια εξωτερική συσκευασία με ατελείς επιφάνειες.

Cryogenic receptacle: με τον όρο Κρυογονικό δοχείο νοείται ένα μεταφερόμενο θερμικά μονωμένο δοχείο για υγροποιημένα αέρια υπό ψύξη χωρητικότητας όχι πάνω από 1000 λίτρα.

Cylinder: με τον όρο Κύλινδρος νοείται ένα μεταφερόμενο δοχείο πίεσης χωρητικότητας όχι μεγαλύτερης των 150 λίτρων (βλέπε επίσης Δέσμη Κυλίνδρων (πλαίσιο)).

D

Dangerous goods: με τον όρο Επικίνδυνα εμπορεύματα νοούνται οι ουσίες και είδη η μεταφορά των οποίων απαγορεύονται από την παρούσα οδηγία ή επιτρέπονται μόνο υπό τις προϋποθέσεις που περιγράφονται μέσα σε την παρούσα οδηγία.

Dangerous reaction: ο όρος Επικίνδυνη αντίδραση εννοεί:

α) την καύση ή έκλυση σημαντικού ποσού θερμότητας·

β) την εκπομπή εύφλεκτων, ασφυξιογόνων, οξειδωτικών ή τοξικών αερίων·

γ) το σχηματισμό διαβρωτικών ουσιών·

δ) το σχηματισμός ασταθών ουσιών· ή

ε) την επικίνδυνη αύξηση πίεσης (μόνο για δεξαμενές).

Demountable tank: με τον όρο Αποσυναρμολογούμενη δεξαμενή νοείται δεξαμενή, πλην σταθερών δεξαμενών, φορητή δεξαμενή, δεξαμενή-εμπορευματοκιβώτιο, ή ένα στοιχείο ηλεκτροκίνητου οχήματος με συσσωρευτή ή ένα MEGC με χωρητικότητα άνω των 450 λίτρων, και μη σχεδιασμένη για μεταφορά εμπορευμάτων χωρίς θραύση του φορτίου και που μπορεί κανονικά να γίνει χειρισμός μόνο όταν είναι κενή.

Discharge pressure: με τον όρο Πίεση εκκένωσης νοείται η μέγιστη πίεση που δημιουργείται σε μια δεξαμενή όταν εκκενώνεται υπό πίεση (βλέπε επίσης πίεση υπολογισμού, πίεση πλήρωσης, μέγιστη πίεση εργασίας (πίεση μετρητή) και πίεση δοκιμής).

Drum: με τον όρο Βαρέλι νοείται μια επίπεδων άκρων ή κυρτών άκρων κυλινδρική συσκευασία κατασκευασμένες από μέταλλο, ίνες, πλαστικό, κόντρα πλακέ ή άλλα κατάλληλα υλικά. Αυτός ο ορισμός επίσης περιλαμβάνει συσκευασίες άλλων σχημάτων, π.χ. κυλινδρικές συσκευασίες με κωνικό λαιμό, ή συσκευασίες σε μορφή κάδου. Ξύλινα βαρέλια και μπιτόνια δεν καλύπτονται από αυτόν τον ορισμό.

E

EC Directive: με τον όρο ΕΕ οδηγία εννοούνται οι διατάξεις που αποφασίστηκαν από τους αρμόδιους φορείς της Ευρωπαϊκής Κοινότητας και που δεσμεύουν κάθε κράτος μέλος ως προς το επιθυμητό αποτέλεσμα, αλλά που αφήνουν τους τρόπους και μεθόδους στις εθνικές αρχές.

ECE Regulation: με τον όρο Κανονισμός ΕΕΕ νοείται Κανονισμός - Παράρτημα της Συμφωνίας περί υιοθέτησης τεχνικών προδιαγραφών για εξοπλισμό τροχοφόρων οχημάτων και εξαρτημάτων που μπορεί να ενσωματωθούν ή να χρησιμοποιηθούν σε τροχοφόρα οχήματα και τις συνθήκες για αμοιβαία αναγνώριση εγκρίσεων που δίνεται με βάση αυτές τις προδιαγραφές (Συμφωνία 1958, τροποποιημένη).

Emergency temperature: με τον όρο Θερμοκρασία Κινδύνου νοείται η θερμοκρασία στην οποία επείγοντα μέτρα θα λαμβάνονται στην περίπτωση απώλειας ελέγχου θερμοκρασίας.

Enterprise: με τον όρο Επιχείρηση νοείται κάθε φυσικό πρόσωπο, νομικό πρόσωπο, κερδοσκοπικό και μη, κάθε συνεταιρισμός ή ομάδα ατόμων χωρίς νομική προσωπικότητα, κερδοσκοπικοί και μη, ή οποιαδήποτε επίσημη αρχή, είτε με δική της νομική προσωπικότητα είτε εξαρτημένη από άλλη αρχή που έχει νομική προσωπικότητα.

F

Fibreboard IBC: με τον όρο Ινοσανίδες IBC νοείται ένα σώμα ινοσανίδων με ή χωρίς χωριστά άνω και κάτω πώματα, με εσωτερική επένδυση αν χρειάζεται (αλλά όχι με εσωτερικές συσκευασίες) και κατάλληλο δομικό εξοπλισμό και εξοπλισμό εξυπηρέτησης.

Filler: με τον όρο Πληρωτής νοείται κάθε επιχείρηση που φορτώνει επικίνδυνα εμπορεύματα σε μια δεξαμενή (βυτιοφόρο, αποσυναρμολογούμενη δεξαμενή, φορητή δεξαμενή ή δεξαμενή-εμπορευματοκιβώτιο) ή/και σε ένα όχημα, μεγάλο εμπορευματοκιβώτιο ή μικρό εμπορευματοκιβώτιο για μεταφορά φορτίων χύμα, ή σε ένα ηλεκτροκίνητο όχημα με συσσωρευτή ή MEGC.

Filling pressure: Πίεση πλήρωσης σημαίνει τη μέγιστη πίεση που δημιουργείται σε μια δεξαμενή όταν αυτή πληρώνεται υπό πίεση (βλέπε επίσης πίεση υπολογισμού, πίεση εκκένωσης, μέγιστη πίεση εργασίας (πίεση μετρητή) και πίεση δοκιμής).

Fixed tank: Σταθερή δεξαμενή σημαίνει μια δεξαμενή με χωρητικότητα άνω των 1000 λίτρων που είναι μόνιμα στερεωμένη σε ένα όχημα (που τότε λέγεται βυτιοφόρο) ή είναι αναπόσπαστο μέρος του πλαισίου ενός τέτοιου οχήματος.

Flammable component: Εύφλεκτο συστατικό (για αερολύματα και φύσιγγες αερίων) σημαίνει ένα αέριο που είναι εύφλεκτο στον αέρα σε κανονική πίεση ή ουσία ή παρασκεύασμα σε υγρή μορφή με σημείο ανάφλεξης μικρότερο ή ίσο με 100 °C.

Flash-point: Σημείο ανάφλεξης σημαίνει τη χαμηλότερη θερμοκρασία ενός υγρού όπου οι ατμοί του αποτελούν εύφλεκτο μείγμα με τον αέρα.

Flexible IBC: Εύκαμπτο IBC είναι ένα σώμα που αποτελείται από μεμβράνη, πλεκτό υλικό ή οποιοδήποτε άλλο εύκαμπτο υλικό ή συνδυασμούς αυτών και, αν είναι απαραίτητο, μια εσωτερική στρώση ή επένδυση, μαζί με κατάλληλο εξοπλισμό εξυπηρέτησης και συσκευές χειρισμού.

Frame: Πλαίσιο (μέρος 2) βλέπε Δέσμη Κυλίνδρων.

Full load: Πλήρες φορτίο σημαίνει κάθε φορτίο που προέρχεται από έναν αποστολέα για το οποίο είναι αποκλειστική η χρήση ενός οχήματος ή μεγάλου εμπορευματοκιβωτίου και όλες οι λειτουργίες φόρτωσης και εκφόρτωσης γίνονται σύμφωνα με τις οδηγίες του αποστολέα ή του παραλήπτη.

Σημείωση:

Ο αντίστοιχος όρος για το μέρος 7 είναι αποκλειστική χρήση, βλέπε σημείο 2.2.7.2.

G

Gas: Αέριο σημαίνει μια ουσία η οποία:

α) στους 50 °C έχει τάση ατμών μεγαλύτερη από 300 kPa (3 bar)· ή

β) είναι εντελώς αέρια στους 20 °C υπό κανονική πίεση 101,3 kPa,

Gas cartridge: Φυσίγγιο αερίου σημαίνει κάθε μη ξαναγεμιζόμενο δοχείο που περιέχει υπό πίεση, ένα αέριο ή μείγμα αερίων. Είναι δυνατό να έχει και βαλβίδα.

H

Handling device: Συσκευή διακίνησης (για εύκαμπτα ΙBC) σημαίνει οποιαδήποτε χειρολαβή, θηλιά, μικρό άνοιγμα ή πλαίσιο προσαρτημένα στο σώμα του ΙBC ή σχηματοποιημένα από επέκταση του υλικού του σώματος του ΙBC.

Hermetically closed tank: Ερμητικά κλειστή δεξαμενή σημαίνει μια δεξαμενή με ανοίγματα ερμητικά κλειστά και που δεν διαθέτει βαλβίδες ασφαλείας, εκρηγνυόμενους δίσκους ή άλλες συσκευές ασφαλείας. Δεξαμενές με βαλβίδες ασφαλείας πριν από δίσκο διάρρηξης θα θεωρούνται ερμητικά κλειστές.

I

IBC, βλέπε Intermediate bulk container,

ICAO Technical Instructions: είναι οι τεχνικές οδηγίες για την ασφαλή μεταφορά επικίνδυνων εμπορευμάτων αεροπορικώς, που συμπληρώνουν το παράρτημα 18 της συνθήκης του Σικάγο για τη Διεθνή Πολιτική Αεροπορία (Σικάγο 1944), που εκδίδεται από το Διεθνή Οργανισμό Πολιτικής Αεροπορίας - ΔΟΠΑ, (ICAO), στο Μόντρεαλ.

IMDG Code: κώδικας IMDG είναι ο διεθνής ναυτιλιακός κώδικας επικίνδυνων ειδών, για την εφαρμογή του κεφαλαίο VII, μέρος Α, της διεθνούς σύμβασης για την ασφάλεια της ζωής στη θάλασσα, 1974 (σύμβαση SOLAS), που εκδίδεται από το Διεθνή Ναυτιλιακό Οργανισμό (IMO), Λονδίνο.

Inner packaging: Εσωτερική συσκευασία σημαίνει συσκευασία για τη μεταφορά της οποίας απαιτείται εξωτερική συσκευασία.

Inner receptacle: Εσωτερικό δοχείο σημαίνει δοχείο που για να επιτελέσει τη λειτουργία συγκράτησης απαιτεί εξωτερική συσκευασία.

Intermediate bulk container (IBC): Εμπορευματοκιβώτιο μεσαίας χωρητικότητας για φορτία χύμα σημαίνει μία άκαμπτη ή εύκαμπτη φορητή συσκευασία εκτός από αυτές που προσδιορίζονται στο κεφάλαιο 6.1, οι οποίες:

α) έχουν χωρητικότητα:

i) όχι μεγαλύτερη από 3 m3 για στερεά και υγρά των ομάδων συσκευασίας ΙΙ και ΙΙΙ,

ii) όχι μεγαλύτερη από 1,5 m3 για στερεά της ομάδας συσκευασίας Ι όταν είναι συσκευασμένα σε εύκαμπτα, άκαμπτου πλαστικού, σύνθετα, ινοσανίδες και ξύλινα ΙBC,

iii) όχι μεγαλύτερη από 3 m3 για στερεά της ομάδας συσκευασίας Ι όταν είναι συσκευασμένα σε μεταλλικά ΙBC,

iv) όχι μεγαλύτερη από 3 m3 για ραδιενεργό υλικό του μέρους 7·

β) είναι σχεδιασμένη για μηχανικό χειρισμό·

γ) είναι ανθεκτική στις καταπονήσεις που παράγονται κατά το χειρισμό και τη μεταφορά όπως προσδιορίζεται από τους ελέγχους που προκαθορίζονται στο κεφάλαιο 6.5 (βλέπε επίσης Σύνθετα IBC με πλαστικό εσωτερικό δοχείο, IBC από ινοσανίδες, Εύκαμπτα IBC, Μεταλλικά IBC, IBC από άκαμπτο πλαστικό και Ξύλινα IBC).

Σημειώσεις:

1. φορητές δεξαμενές ή εμπορευματοκιβώτια-δεξαμενές που ικανοποιούν τις απαιτήσεις του κεφαλαίου 6.7 ή 6.8 αντίστοιχα δεν θεωρούνται ότι είναι εμπορευματοκιβώτια μεσαίας χωρητικότητας για φορτία χύμα (IBCs).

2. Εμπορευματοκιβώτια μεσαίας χωρητικότητας για φορτία χύμα (IBC) που ικανοποιούν τους όρους του κεφαλαίου 6.5 δεν θεωρούνται ότι είναι εμπορευματοκιβώτια για τους σκοπούς της παρούσας οδηγίας.

Intermediate packaging: Ενδιάμεση συσκευασία σημαίνει συσκευασία τοποθετημένη ανάμεσα σε εσωτερικές συσκευασίες ή είδη και σε μια εξωτερική συσκευασία.

J

Jerrican: Μπιτόνι σημαίνει μια μεταλλική ή πλαστική συσκευασία με ορθογώνια ή πολυγωνική διατομή με ένα ή περισσότερα ανοίγματα.

L

Large container: Μεγάλο εμπορευματοκιβώτιο σημαίνει:

α) σημαίνει εμπορευματοκιβώτιο που έχει εσωτερικό όγκο πάνω από 3 m3·

β) υπό την έννοια της Διεθνούς Σύμβασης για Ασφαλή Εμπορευματοκιβώτια (CSC), ένα εμπορευματοκιβώτιο με τέτοιο μέγεθος ώστε το εμβαδόν που περικλείεται στις τέσσερις κάτω γωνίες του να είναι

i) τουλάχιστον 14 m2 (150 τετραγωνικά πόδια) ή

ii) τουλάχιστον 7 m2 (75 τετραγωνικά πόδια) αν έχει άνω γωνιακά εξαρτήματα.

Σημείωση:

Για ραδιενεργό υλικό βλέπε σημείο 2.2.7.1.2.

Large packaging: Μεγάλη συσκευασία σημαίνει εξωτερική συσκευασία που περιέχει είδη ή εσωτερικές συσκευασίες και που

α) είναι σχεδιασμένη για μηχανικό χειρισμό·

β) υπερβαίνει τα 400 kg καθαρό βάρος ή 450 λίτρα σε χωρητικότητα αλλά έχει όγκο όχι άνω των 3 m3,

Leakproofness test: Δοκιμή στεγανότητας είναι η δοκιμή στεγανότητας μιας δεξαμενής, συσκευασίας ή ΙBC και του εξοπλισμού και των συσκευών κλεισίματος.

Σημείωση:

Για φορητές δεξαμενές, βλέπε κεφάλαιο 6.7.

Light-gauge metal packaging: Μεταλλική συσκευασία ελαφρού περιτυπώματος είναι συσκευασία κυκλικής, ελλειπτικής, ορθογώνιας ή πολυγωνικής διατομής (επίσης κωνικής) και με κωνικό λαιμό και συσκευασίες σε μορφή κάδου από μέταλλο, με πάχος τοιχωμάτων λιγότερο από 0,5 mm (π.χ. λευκοσίδηρος), με επίπεδο ή κυρτό πυθμένα και με ένα ή περισσότερα στόμια, που δεν καλύπτεται από τους ορισμούς για βαρέλια ή μπιτόνια.

Liner: Επένδυση είναι ένας σωλήνας ή σάκος που εισάγεται μέσα στη συσκευασία, συμπεριλαμβανομένων μεγάλων συσκευασιών και ΙBCs, αλλά που δεν αποτελεί αναπόσπαστο μέρος τους, συμπεριλαμβανομένων των πωμάτων των ανοιγμάτων του.

Liquid: Υγρό είναι μια ουσία που στους 50 °C έχει τάση ατμών όχι παραπάνω από 300 kPa (3 bar), που δεν είναι εντελώς αέρια στους 20 °C και 101,3 kPa, και που

α) έχει σημείο τήξης ή αρχικό σημείο τήξης 20 °C ή λιγότερο σε πίεση 101,3 kPa· ή

β) είναι υγρή σύμφωνα με τη μέθοδο δοκιμής ΑSTM D 4359-90· ή

γ) δεν είναι συγκολλητική ουσία σύμφωνα με τα κριτήρια της δοκιμής ρευστότητας (δοκιμή πενετρόμετρου) που περιγράφεται στο τμήμα 2.3.4,

Σημείωση:

Μεταφορά σε υγρή κατάσταση, για λόγους απαιτήσεων των δεξαμενών, σημαίνει:

- Μεταφορά υγρών σύμφωνα με τον παραπάνω ορισμό, ή

- Στερεά προς μεταφορά σε τηγμένη κατάσταση.

Loader: Φορτωτής είναι κάθε επιχείρηση που φορτώνει επικίνδυνα εμπορεύματα σε όχημα ή μεγάλο εμπορευματοκιβώτιο.

M

Manual of Tests και Criteria: Εγχειρίδιο Δοκιμών και Κριτηρίων είναι η τρίτη επαναληπτική έκδοση των συστάσεων των Ηνωμένων Εθνών για τη μεταφορά επικίνδυνων εμπορευμάτων, εγχειρίδιο δοκιμών και κριτηρίων, έκδοση του Οργανισμού Ηνωμένων Εθνών (ST/SG/AC.10/11/Rev.3).

Mass of package: Μάζα κόλου σημαίνει το μικτό βάρος του κόλου εκτός αν υπάρχει άλλος ορισμός. Η μάζα των εμπορευματοκιβώτιων και δεξαμενών που χρησιμοποιούνται για τη μεταφορά των εμπορευμάτων δεν υπολογίζονται στο μεικτό βάρος.

Maximum capacity: Μέγιστη χωρητικότητα είναι ο μέγιστος εσωτερικός όγκος δοχείων ή συσκευασιών συμπεριλαμβανομένων εμπορευματοκιβωτίων μεσαίας χωρητικότητας για φορτία χύμα (IBCs) και μεγάλων συσκευασιών, εκφρασμένος σε κυβικά μέτρα ή λίτρα.

Maximum net mass: Μέγιστο καθαρό βάρος είναι το μέγιστο καθαρό βάρος των περιεχομένων μιας μόνης συσκευασίας ή το μέγιστο συνδυασμένο βάρος εσωτερικών συσκευασιών και των περιεχομένων τους, εκφρασμένο σε κιλά.

Maximum permissible gross mass: Μέγιστο επιτρεπτό μεικτό βάρος.

α) (για όλες τις κατηγορίες ΙBC πέραν από εύκαμπτα ΙBC) σημαίνει το βάρος του σώματος, του εξοπλισμού εξυπηρέτησης και του δομικού εξοπλισμού και το μέγιστο επιτρεπτό φορτίο·

β) (για δεξαμενές) σημαίνει το απόβαρο της δεξαμενής και το βαρύτερο φορτίο εξουσιοδοτημένο προς μεταφορά.

Σημείωση:

Για φορητή δεξαμενή, βλέπε κεφάλαιο 6.7.

Maximum permissible load: Μέγιστο επιτρεπτό φορτίο (για εύκαμπτα ΙBC) σημαίνει το μέγιστο καθαρό βάρος για το οποίο το ΙBC είναι προορισμένο να χρησιμοποιείται και που είναι επιτρεπτό να μεταφέρει.

Maximum working pressure (gauge pressure): Μέγιστη πίεση εργασίας (πίεση μετρητή) σημαίνει την υψηλότερη από τις ακόλουθες τρεις τιμές της πίεσης:

α) την υψηλότερη πραγματική πίεση που επιτρέπεται στη δεξαμενή κατά την πλήρωση ("μέγιστη επιτρεπόμενη πίεση πληρώσεως")·

β) την υψηλότερη πραγματική πίεση που επιτρέπεται στη δεξαμενή κατά την εκκένωση ("μέγιστη επιτρεπόμενη πίεση εκκενώσεως")· και

γ) την πραγματική πίεση μετρητή στην οποία υποβάλλεται η δεξαμενή από τα περιεχόμενά του (συμπεριλαμβανομένων τυχόν εξωγενών αερίων που μπορεί να περιέχει) στη μέγιστη θερμοκρασία εργασίας.

Εκτός εάν οι ειδικές απαιτήσεις που περιγράφονται στο κεφάλαιο 4.3 προβλέπουν διαφορετικά, η αριθμητική τιμή αυτής της πιέσεως εργασίας (πιέσεως μετρητή) δεν θα είναι χαμηλότερη της πιέσεως των ατμών (απολύτου πιέσεως) της πληρωτικής ουσίας στους 50 °C.

Για δεξαμενές εξοπλισμένες με βαλβίδες ασφαλείας (με ή χωρίς δίσκο διάρρηξης), η μέγιστη πίεση εργασίας (πίεση μετρητή) θα είναι εντούτοις ίση με την προβλεπόμενη πίεση ανοίγματος τέτοιων βαλβίδων ασφαλείας (βλέπε επίσης πίεση υπολογισμού, πίεση εκκένωσης, πίεση πληρώσεως και πίεση δοκιμής).

Σημείωση:

Για φορητές δεξαμενές, βλέπε κεφάλαιο 6.7.

MEGC, βλέπε Multiple-element gas container.

Metal IBC: Μεταλλικό IBC. Τα μεταλλικά ΙBC συνίστανται από ένα μεταλλικό σώμα μαζί με κατάλληλο εξοπλισμό εξυπηρέτησης και δόμησης.

Mild steel: Μαλακός χάλυβας είναι ο χάλυβας με ελάχιστη αντοχή σε εφελκυσμό μεταξύ 360 N/mm2 και 440 N/mm2.

Σημείωση:

Για φορητές δεξαμενές, βλέπε κεφάλαιο 6.7.

Multiple-element gas container (MEGC): Εμπορευματοκιβώτιο αερίων πολλαπλών-στοιχείων σημαίνει μία μονάδα που περιέχει στοιχεία που αλληλοσυνδέονται με διανομέα και είναι τοποθετημένα σε πλαίσιο. Τα παρακάτω στοιχεία θεωρούνται στοιχεία ενός εμπορευματοκιβωτίου αερίων πολλαπλών-στοιχείων: κύλινδροι, σωλήνες, βαρέλια υπό πίεση και δέσμες κυλίνδρων, όπως επίσης δεξαμενές για τη μεταφορά αερίων του μέρους 2 με χωρητικότητα μεγαλύτερη από 450 λίτρα.

N

Nominal capacity of the receptacle: Ονομαστική χωρητικότητα δοχείου σημαίνει τον ονομαστικό όγκο της επικίνδυνης ουσίας που περιέχεται σε δοχείο εκφρασμένο σε λίτρα. Για κυλίνδρους συμπιεσμένων αερίων η ονομαστική χωρητικότητα θα είναι η χωρητικότητα νερού του κυλίνδρου.

N.O.S. entry (not otherwise specified entry): Καταχώρηση ε.α.ο. (εκτός άλλως ορίζεται) νοείται μία ομαδική καταχώρηση η οποία αποδίδεται σε ουσίες, μείγματα, διαλύματα ή είδη εάν:

α) δεν αναφέρονται ονομαστικά στον πίνακα Α του κεφαλαίου 3.2 και

β) παρουσιάζουν χημικές, φυσικές ή/και επικίνδυνες ιδιότητες αναλογούσες στο μέρος, τον κωδικό ταξινόμησης, την ομάδα συσκευασίας, την ονομασία και την περιγραφή της καταχώρησης ε.α.ο.

O

Open container: Ανοιχτό εμπορευματοκιβώτιο είναι ένα εμπορευματοκιβώτιο ανοιχτής οροφής ή εμπορευματοκιβώτιο με βάση εξέδρα.

Open vehicle: Ανοιχτό όχημα είναι ένα όχημα του οποίου η εξέδρα δεν έχει υπερκατασκευή ή έχει απλώς πλευρικά και οπίσθια σανιδώματα.

Outer packaging: Εξωτερική συσκευασία είναι η εξωτερική προστασία της σύνθετης ή μικτής συσκευασίας μαζί με τυχόν απορροφητικά υλικά, προστατευτικά και όποια άλλα συστατικά απαραίτητα για τη συγκράτηση και προστασία των εσωτερικών δοχείων ή εσωτερικών συσκευασιών.

Overpack: Υπερσυσκευασία σημαίνει μία περιβάλλουσα συσκευασία που χρησιμοποιείται από έναν μόνο αποστολέα για την ενοποίηση σε μία μονάδα χειρισμού μίας αποστολής ενός ή περισσότερων κόλων για ευκολία χειρισμού και αποθήκευσης κατά τη μεταφορά.

Παραδείγματα υπερσυσκευασιών:

α) ένας δίσκος φόρτωσης όπως μια παλέτα, στο οποίο πολλά κόλα τοποθετούνται ή στοιβάζονται και ασφαλίζονται πάνω σε παλέτες με ιμάντες, με συρρικνούμενο ή εκτεινόμενο υλικό περιτυλίγματος ή με άλλο κατάλληλο τρόπο· ή

β) μία εξωτερική προστατευτική συσκευασία όπως κιβώτιο ή κλωβό.

P

Package: Κόλο είναι ολόκληρο το προϊόν της λειτουργίας της επιχείρησης, που συνίσταται από συσκευασία ή μεγάλη συσκευασία ή ΙBC και τα περιεχόμενά της έτοιμα προς αποστολή. Ο όρος περιλαμβάνει δοχεία για αέρια όπως ορίζονται στο παρόν τμήμα και επίσης είδη που λόγω του μεγέθους τους, βάρους ή σύνθεσης μπορούν να μεταφερθούν χωρίς συσκευασία, ή σε βάσεις, κλωβούς ή συσκευές χειρισμού. Ο όρος δεν ισχύει για εμπορεύματα που μεταφέρονται χύμα, ούτε σε ουσίες που μεταφέρονται σε δεξαμενές.

Σημείωση:

Για ραδιενεργό υλικό, βλέπε σημείο 2.2.7.2.

Packaging: Συσκευασία είναι το δοχείο και όποια άλλα συστατικά ή υλικά είναι απαραίτητα για να εκτελέσει το δοχείο τη λειτουργία συγκράτησης (βλέπε επίσης μεικτή συσκευασία, μεικτή συσκευασία (πλαστικού υλικού), μεικτή συσκευασία (γυαλί, πορσελάνη ή ψαμμάργιλος), εσωτερική συσκευασία, εμπορευματοκιβώτιο μεσαίας χωρητικότητας για φορτία χύμα (IBC), ενδιάμεση συσκευασία, μεγάλη συσκευασία, μεταλλική συσκευασία ελαφρού περιτυπώματος, εξωτερική συσκευασία, επιδιορθωμένες συσκευασίες, ανακατασκευασμένη συσκευασία, επαναχρησιμοποιούμενη συσκευασία, συσκευασία συλλογής και αδιαπέραστη συσκευασία).

Σημείωση:

Για ραδιενεργό υλικό, βλέπε σημείο 2.2.7.2.

Packer: Συσκευαστής είναι κάθε επιχείρηση που βάζει επικίνδυνα εμπορεύματα σε συσκευασίες, συμπεριλαμβανομένων μεγάλων συσκευασιών και εμπορευματοκιβωτίων μεσαίας χωρητικότητας για φορτία χύμα (IBCs) και, όπου είναι απαραίτητο, προετοιμάζει κόλα προς μεταφορά.

Packing group: Ομάδα συσκευασίας είναι μια ομάδα στην οποία αποδίδονται κάποιες ουσίες, για λόγους συσκευασίας, σύμφωνα με το βαθμό κινδύνου τους. Οι ομάδες συσκευασίας έχουν τις ακόλουθες έννοιες που επεξηγούνται καλύτερα στο μέρος 2:

Ομάδα συσκευασίας Ι: ουσίες που παρουσιάζουν υψηλό κίνδυνο

Ομάδα συσκευασίας ΙΙ: ουσίες που παρουσιάζουν μέτριο κίνδυνο

Ομάδα συσκευασίας ΙΙΙ: ουσίες που παρουσιάζουν χαμηλό κίνδυνο

Σημείωση:

Ορισμένα είδη που περιέχουν επικίνδυνα εμπορεύματα αποδίδονται σε ομάδα συσκευασίας.

Portable tank: Φορητή δεξαμενή είναι μια πολυτροπική δεξαμενή με χωρητικότητα άνω των 450 λίτρων σύμφωνα με τους ορισμούς στο κεφάλαιο 6.7 ή τον κώδικα ΙMDG και με ένδειξη οδηγίας φορητής δεξαμενής (T-Code) στη στήλη (10) του πίνακα Α στο κεφάλαιο 3.2.

Portable tank operator, βλέπε Tank-container/portable tank operator.

Pressure drum: Βαρέλι πίεσης σημαίνει ένα συγκολλημένο, μεταφερόμενο δοχείο πιέσεων με χωρητικότητα άνω των 150 λίτρων και όχι παραπάνω από 1000 λίτρα (π.χ. κυλινδρικά δοχεία εφοδιασμένα με τσέρκια (στεφάνες) σπειροειδείς, δοχεία σε πέλματα και δοχεία σε πλαίσια).

Pressurized gas cartridge, βλέπε Aerosol dispenser.

Protected IBC: Προστατευόμενο IBC (για μεταλλικά IBCs) σημαίνει ένα ΙBC εφοδιασμένο με πρόσθετη προστασία έναντι κρούσης, όπου η προστασία λαμβάνει τη μορφή, για παράδειγμα, μίας κατασκευής πολλαπλού στρώματος (σάντουιτς) ή διπλού τοιχώματος, ή ενός πλαισίου με ένα μεταλλικό δικτυωτό περίβλημα.

Q

Quality assurance: Διασφάλιση ποιότητας σημαίνει ένα συστηματικό πρόγραμμα δοκιμών και επιθεωρήσεων που εφαρμόζεται από έναν οργανισμό ή σώμα που έχει σκοπό την παροχή εμπιστοσύνης στην πρακτική εφαρμογή των απαιτήσεων της παρούσας οδηγίας.

R

Receptacle: Δοχείο (μέρος 1) περιλαμβάνει κιβώτια, φιάλες, μπιτόνια, βαρέλια, βάζα και σωλήνες, συμπεριλαμβανομένων όποιων μέσων κλεισίματος που χρησιμοποιούνται στην εσωτερική ή ενδιάμεση συσκευασία.

Receptacle: Δοχείο είναι ένα σκεύος συγκράτησης για την υποδοχή και αποθήκευση ουσιών ή ειδών, συμπεριλαμβανομένων όποιων μέσων κλεισίματος. Αυτός ο ορισμός δεν ισχύει για περιβλήματα (βλέπε επίσης κρυογονικό δοχείο, εσωτερικό δοχείο, άκαμπτο εσωτερικό δοχείο και φυσίγγιο αέρα),

Σημείωση:

Δοχεία για αέρια μέρους 2 είναι κύλινδροι, σωλήνες, βαρέλια υπό πίεση, κρυογονικά δοχεία και δέσμες κυλίνδρων (πλαίσια).

Reconditioned packaging: Επιδιορθωμένες συσκευασίες:

α) περιλαμβάνουν μεταλλικά βαρέλια που είναι:

i) καθαρισμένα στα αρχικά υλικά κατασκευής, με απομάκρυνση όλων των προηγούμενων περιεχομένων, εσωτερικών και εξωτερικών διαβρώσεων και εξωτερικών επικαλύψεων και επισημάνσεων,

ii) αποκαταστημένα στο αρχικό σχήμα και περίγραμμα, με χτυπήματα (εάν χρειαστεί) ισιωμένα και σφραγισμένα και με αντικατεστημένες όλες τις μη-ακέραιες φλάντζες και

iii) επιθεωρημένα μετά τον καθαρισμό αλλά πριν τη βαφή, με απόρριψη των συσκευασιών με ορατό σκάσιμο, σημαντική μείωση στο πάχος του υλικού, κόπωση του μετάλλου, κατεστραμμένα σπειρώματα ή πώματα, ή άλλα σημαντικά ελαττώματα·

β) πλαστικά βαρέλια και μπιτόνια που είναι:

i) καθαρισμένα στα αρχικά υλικά κατασκευής, με απομάκρυνση όλων των προηγούμενων περιεχομένων, εξωτερικών επικαλύψεων και επισημάνσεων,

ii) με αντικατεστημένες όλες τις μη ακέραιες φλάντζες και

iii) επιθεωρημένα μετά τον καθαρισμό με απόρριψη των συσκευασιών με ορατή ζημιά όπως σκισίματα, πτυχές ή ρωγμές, κατεστραμμένα σπειρώματα ή πώματα, ή άλλα σημαντικά ελαττώματα.

Recycled plastics material: Ανακυκλωμένο πλαστικό υλικό είναι το ανασυσταμένο υλικό προερχόμενο από χρησιμοποιημένες βιομηχανικές συσκευασίες που έχουν καθαριστεί και προετοιμαστεί για επεξεργασία για νέες συσκευασίες.

Reel: Εξέλικτρο (μέρος 1) σημαίνει μια συσκευή από πλαστικό, ξύλο, ινοσανίδες, μέταλλο ή άλλο κατάλληλο υλικό που συνίσταται από μία κεντρική άτρακτο με ή χωρίς πλευρικά τοιχώματα σε κάθε άκρο της ατράκτου. Είδη και ουσίες μπορούν να περιελίσσονται πάνω στην άτρακτο και να συγκρατούνται από τα πλευρικά τοιχώματα.

Reference steel: Χάλυβας αναφοράς είναι ένα χάλυβας με αντοχή σε 370 N/mm2 και επιμήκυνση στη θραύση 27 %.

Remanufactured packaging: Ανακατασκευασμένη συσκευασία περιλαμβάνει:

α) μεταλλικά βαρέλια που:

i) παράγονται ως ένας τύπος ΟΗΕ από έναν τύπο όχι ΟΗΕ σύμφωνα με τις απαιτήσεις του κεφαλαίου 6.1,

ii) μετατρέπονται από έναν τύπο ΟΗΕ σ' έναν άλλο τύπο ΟΗΕ σύμφωνα με τις απαιτήσεις του κεφαλαίου 6.1, ή

iii) υποβάλλονται στην αντικατάσταση ακέραιων δομικών εξαρτημάτων (τέτοιων όπως οι μη-μετακινούμενες κεφαλές)·

β) πλαστικά βαρέλια που:

i) μετατρέπονται από έναν τύπο ΟΗΕ σ' έναν άλλο τύπο ΟΗΕ (π.χ. 1H1 σε 1H2) ή

ii) υποβάλλονται στην αντικατάσταση ακέραιων δομικών εξαρτημάτων.

Τα ανακατασκευασμένα βαρέλια υπόκεινται στις απαιτήσεις του κεφαλαίου 6.1 που ισχύουν για νέα βαρέλια του ίδιου τύπου.

Reused packaging: Επαναχρησιμοποιούμενες συσκευασίες: συσκευασίες που έχουν εξεταστεί και βρεθεί ελεύθερες από ελαττώματα που επηρεάζουν την ικανότητα να αντέχουν τον έλεγχο απόδοσης. Ο όρος περιλαμβάνει εκείνες που ξαναγεμίζονται με το ίδιο ή παρόμοιο συμβατό περιεχόμενο και μεταφέρονται σε αλυσίδες διανομής που ελέγχονται από τον αποστολέα του προϊόντος.

RID: είναι οι κανονισμοί για τη διεθνή μεταφορά επικίνδυνων εμπορευμάτων σιδηροδρομικώς [παράρτημα 1 στο προσάρτημα B (Ομοιογενείς Κανόνες σχετικά με τη σύμβαση για τη διεθνή μεταφορά εμπορευμάτων σιδηροδρομικώς) (CIM) της COTIF (σύμβαση για τη διεθνή μεταφορά σιδηροδρομικώς)].

Rigid inner receptacle: Άκαμπτο εσωτερικό δοχείο (για σύνθετα ΙBCs) είναι ένα δοχείο που διατηρεί το σχήμα του όταν είναι κενό χωρίς τα κλεισίματά του και χωρίς εξωτερικό περίβλημα. Οποιοδήποτε εσωτερικό δοχείο δεν είναι άκαμπτο θεωρείται εύκαμπτο.

Rigid plastics IBC: Άκαμπτο πλαστικό IBC σημαίνει ένα άκαμπτο πλαστικό σώμα, που μπορεί να διαθέτει δομικό εξοπλισμό μαζί με κατάλληλο εξοπλισμό εξυπηρέτησης.

S

Safety valve: Βαλβίδα ασφαλείας σημαίνει μια συσκευή με ελατήριο που ενεργοποιείται αυτόματα υπό πίεση και ο σκοπός της οποίας είναι η προστασία της δεξαμενής από μη αποδεκτή υπερβολική εσωτερική πίεση.

SADT βλέπε Self-accelerating decomposition temperature.

Salvage packaging: Συσκευασία συλλογής σημαίνει μια ειδική συσκευασία σύμφωνα με τις απαιτήσεις στο κεφάλαιο 6.1 στην οποία τοποθετούνται, ελαττωματικά, με ζημίες ή διαρροές κόλα επικίνδυνων εμπορευμάτων, ή επικίνδυνα εμπορεύματα που έχουν χυθεί ή διαρρεύσει, για λόγους μεταφοράς για ανάκτηση ή πέταμα.

Self-accelerating decomposition temperature (SADT): Η Θερμοκρασία αυτο-επιταχυνόμενης διάσπασης είναι η χαμηλότερη θερμοκρασία στην οποία μπορεί να συμβεί αυτο-επιταχυνόμενη διάσπαση με μία ουσία στη συσκευασία που χρησιμοποιείται κατά τη διάρκεια της μεταφοράς. Απαιτήσεις για τον υπολογισμό της SADT και τις επιπτώσεις της θερμότητας υπό περιορισμό δίνονται στο μέρος ΙΙ του εγχειριδίου δοκιμών και κριτηρίων.

Service equipment: Εξοπλισμός εξυπηρέτησης σημαίνει τις συσκευές πλήρωσης και εκκένωσης και, σύμφωνα με την κατηγορία του ΙBC, συσκευές εκτόνωσης της πίεσης ή εξαερισμού, ασφάλειας, θέρμανσης και θερμικής μόνωσης και όργανα μέτρησης:

α) της δεξαμενής σημαίνει τις συσκευές πλήρωσης και εκκένωσης, εξαερισμού, ασφάλειας, θέρμανσης και θερμικής μόνωσης και όργανα μέτρησης·

β) των στοιχείων ενός οχήματος-συστοιχίας ή ενός MEGC σημαίνει τις συσκευές πλήρωσης και εκκένωσης, συμπεριλαμβανομένων των διανομέων, συσκευών ασφάλειας και όργανα μέτρησης·

γ) ενός ΙBC σημαίνει τις συσκευές πλήρωσης και εκκένωσης και κάθε όργανο εξαέρωσης, ασφάλειας, θέρμανσης και θερμικής μόνωσης και μέτρησης

Σημείωση:

Για φορητές δεξαμενές, βλέπε κεφάλαιο 6.7.

Sheeted container: Εμπορευματοκιβώτιο με κάλυμμα σημαίνει ένα ανοιχτό εμπορευματοκιβώτιο εξοπλισμένο με κάλυμμα ώστε να προστατεύονται τα εμπορεύματα που φορτώνονται.

Sheeted vehicle: Όχημα με κάλυμμα σημαίνει ένα ανοιχτό όχημα εξοπλισμένο με κάλυμμα ώστε να προστατεύονται το φορτίο.

Shell: Περίβλημα είναι η επένδυση που περιέχει την ουσία (συμπεριλαμβανομένων οπών και κλεισιμάτων).

Σημειώσεις:

1. Αυτός ο ορισμός δεν ισχύει για δοχεία.

2. Για φορητές δεξαμενές, βλέπε κεφάλαιο 6.7.

Sift-proof packaging: Αδιαπέραστες συσκευασίες είναι συσκευασίες στεγανές σε ξηρό περιεχόμενο συμπεριλαμβανομένων λεπτών στερεών υλικών που παράγονται κατά τη διάρκεια της μεταφοράς.

Small container: Μικρό εμπορευματοκιβώτιο είναι ένα εμπορευματοκιβώτιο με εσωτερικό όγκο όχι λιγότερο από 1 m3 και όχι περισσότερο από 3 m3.

Σημείωση:

Για ραδιενεργό υλικό, βλέπε σημείο 2.2.7.2.

Small receptacle containing gas, βλέπε Gas cartridge.

Solid: Στερεό είναι:

α) μια ουσία με σημείο τήξης ή αρχικό σημείο τήξης άνω των 20 °C σε πίεση 101,3 kPa· ή

β) μια ουσία που δεν είναι υγρή σύμφωνα με τη μέθοδο δοκιμής ΑSTM D 4359-90 ή που είναι συγκολλητική ουσία σύμφωνα με τα κριτήρια της δοκιμής για τη ρευστότητα (δοκιμή πενετρόμετρου) όπως περιγράφεται στο τμήμα 2.3.4.

Structural equipment: Δομικός Εξοπλισμός:

α) για δεξαμενές ενός βυτιοφόρου ή αποσυναρμολογούμενη δεξαμενή, σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος·

β) για δεξαμενές μιας δεξαμενής-εμπορευματοκιβωτίου, σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος·

γ) για στοιχεία ενός ηλεκτροκίνητου οχήματος με συσσωρευτή ή MEGC σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του περιβλήματος ή δοχείου·

δ) για ΙBCs εκτός από εύκαμπτα ΙBCs σημαίνει τα εξωτερικά ή εσωτερικά ενισχυτικά, στερεωτικά, προστατευτικά ή σταθεροποιητικά μέλη του σώματος (συμπεριλαμβανομένης της παλέτας βάσης για σύνθετα ΙBC με πλαστικό εσωτερικό δοχείο).

Σημείωση:

Για φορητές δεξαμενές, βλέπε κεφάλαιο 6.7.

Swap-body, βλέπε Container.

T

Tank: Δεξαμενή σημαίνει ένα περίβλημα, συμπεριλαμβανομένων του δομικού εξοπλισμού του και του εξοπλισμού εξυπηρέτησης. Ο όρος δεξαμενή όταν χρησιμοποιείται χωριστά, σημαίνει εμπορευματοκιβώτιο-δεξαμενή, φορητή δεξαμενή, αποσυναρμολογούμενη δεξαμενή ή σταθερή δεξαμενή, όπως ορίζονται στο παρόν μέρος, που μπορεί να είναι δεξαμενή στοιχείων ηλεκτροκίνητων οχημάτων με συσσωρευτή ή MEGCs (βλέπε επίσης αποσυναρμολογούμενη δεξαμενή, σταθερή δεξαμενή, φορητή δεξαμενή και εμπορευματοκιβώτιο αερίων πολλαπλών-στοιχείων).

Σημείωση:

Για φορητές δεξαμενές, βλέπε σημείο 6.7.4.1.

Tank-container: ο όρος Εμπορευματοκιβώτιο-δεξαμενή σημαίνει είδος εξοπλισμού μεταφοράς που ταιριάζει με τον ορισμό του όρου εμπορευματοκιβώτιο και συνίσταται από ένα περίβλημα και είδη εξοπλισμού, συμπεριλαμβανομένου του εξοπλισμού διευκόλυνσης κίνησης του εμπορευματοκιβώτιο-δεξαμενή χωρίς σημαντική αλλαγή συμπεριφοράς, κατασκευασμένο για να μεταφέρει υγρές, αεριώδεις, σε σκόνη ή σε κόκκους ουσίες, και που έχει χωρητικότητα πάνω από 0,45 m3 (450 λίτρα).

Σημείωση:

IBCs που πληρούν τις απαιτήσεις του κεφαλαίου 6.5 δεν θεωρούνται εμπορευματοκιβώτια-δεξαμενές.

Tank-container/portable tank operator: Χειριστής εμπορευματοκιβώτιου-δεξαμενής ή φορητής δεξαμενής σημαίνει μια επιχείρηση στης οποίας το όνομα έχει ταξινομηθεί το εμπορευματοκιβώτιο- δεξαμενή ή φορητή δεξαμενή.

Tank swap body: θεωρείται ένα εμπορευματοκιβώτιο-δεξαμενή.

Tank-vehicle: ο όρος Όχημα-δεξαμενή σημαίνει όχημα κατασκευασμένο για τη μεταφορά υγρών, αερίων ή ουσιών σε σκόνη ή σε κόκκους και περιλαμβάνει μία ή περισσότερες σταθερές δεξαμενές. Επί πλέον του κυρίως οχήματος, ή των κινητών μονάδων που χρησιμοποιούνται αντ' αυτού, το βυτιοφόρο περιλαμβάνει ένα ή περισσότερα περιβλήματα, τα είδη εξοπλισμού τους και τα εξαρτήματα για την πρόσδεσή τους στο όχημα ή τις κινητές μονάδες.

Technical/biological name: Τεχνική/ Βιολογική ονομασία είναι η ονομασία σε χρήση τώρα σε επιστημονικά και τεχνικά εγχειρίδια, περιοδικά και κείμενα. Εμπορικές ονομασίες δεν θα χρησιμοποιούνται για αυτόν το σκοπό.

Test pressure:Πίεση δοκιμής σημαίνει τη μέγιστη πίεση που αναπτύσσεται στη δεξαμενή κατά τη δοκιμή πίεσης [βλέπε επίσης πίεση υπολογισμού, πίεση εκκένωσης, πίεση πληρώσεως και μέγιστη πίεση εργασίας (πίεση μετρητή)].

Σημείωση:

Για φορητές δεξαμενές, βλέπε κεφάλαιο 6.7.

Transport unit: ο όρος Μονάδα μεταφοράς σημαίνει αυτοκίνητο όχημα χωρίς προσαρτημένο ρυμουλκούμενο όχημα, ή συρμό αποτελούμενο από αυτοκίνητο όχημα και προσαρτημένο ρυμουλκούμενο όχημα.

Tray: Δίσκος (μέρος 1) εννοεί φύλλο από μέταλλο, πλαστικό, ίνες, ή άλλο κατάλληλο υλικό που τοποθετείται στην εσωτερική, ενδιάμεση ή εξωτερική συσκευασία και επιτυγχάνει προσαρμογή σε τέτοια συσκευασία. Η επιφάνεια του δίσκου μπορεί να έχει τέτοιο σχήμα ούτως ώστε συσκευασίες ή είδη να μπορούν να εισαχθούν, να κρατούνται με ασφάλεια και να είναι διαχωρισμένα το ένα από το άλλο.

Tube: Σωλήνας (μέρος 2) είναι ένα μεταφερόμενο δοχείο πίεσης χωρίς ραφή με χωρητικότητα άνω των 150 λίτρων και λιγότερη των 5000 λίτρων.

U

Undertaking, βλέπε Enterprise.

UN Model Regulations: είναι οι υποδειγματικοί κανονισμοί που αποτελούν παράρτημα της ενδέκατης αναθεωρημένης έκδοσης των συστάσεων για τη μεταφορά επικίνδυνων εμπορευμάτων, έκδοση των Ηνωμένων Εθνών (ST/SG/AC.10/1/Rev.11).

UN number: Αριθμός UN είναι ο τετραψήφιος αριθμός αναγνώρισης της ουσίας ή είδους σύμφωνα με τους υποδειγματικούς κανονισμούς του ΟΗΕ.

V

Vacuum-operated waste tank: Δεξαμενή αποβλήτων λειτουργίας εν κενώ είναι μια σταθερή ή αποσυναρμολογούμενη δεξαμενή που χρησιμοποιείται πρωταρχικά για τη μεταφορά επικίνδυνων αποβλήτων, με ειδικά κατασκευαστικά στοιχεία ή/και εξοπλισμό που διευκολύνει τη φόρτωση και εκφόρτωση αποβλήτων όπως ορίζεται στο κεφάλαιο 6.10. Μια δεξαμενή που πληρεί τις απαιτήσεις του κεφαλαίου 6.7 ή 6.8 δεν θεωρείται δεξαμενή αποβλήτων λειτουργίας εν κενώ.

Vacuum valve: Βαλβίδα κενού είναι μια συσκευή με ελατήριο που ενεργοποιείται αυτόματα υπό πίεση και ο σκοπός της οποίας είναι η προστασία της δεξαμενής από μη αποδεκτή υπερβολική εσωτερική πίεση.

Vehicle: Όχημα βλέπε ηλεκτροκίνητο όχημα με συσσωρευτή, κλειστό όχημα, ανοιχτό όχημα, όχημα με κάλυμμα καιβυτιοφόρο.

W

Wastes: Απόβλητα είναι οι ουσίες, διαλύματα, μείγματα ή είδη για τα οποία δεν προβλέπεται απευθείας χρήση αλλά τα οποία μεταφέρονται για επανεπεξεργασία, απόρριψη, εξαφάνιση με αποτέφρωση ή άλλες μεθόδους διάθεσης.

Wooden barrel: Ξύλινο βαρέλι είναι μια συσκευασία κατασκευασμένη από φυσικό ξύλο, κυκλικής διατομής, που έχει κυρτά τοιχώματα, συνίσταται από σανίδες και κεφαλές και είναι εξοπλισμένη με τσέρκια.

Wooden IBC: Ξύλινο IBC Τα ξύλινα ΙBC συνίστανται από ένα άκαμπτο ή πτυσσόμενο ξύλινο σώμα, μαζί με μία εσωτερική επένδυση (αλλά χωρίς εσωτερική συσκευασία) και κατάλληλο εξοπλισμό εξυπηρέτησης και δόμησης.

Woven plastics: Υφαντά πλαστικά (για εύκαμπτα ΙBC) σημαίνει ένα υλικό φτιαγμένο από τεντωμένες ταινίες ή μονονήματα από κατάλληλο πλαστικό υλικό.

1.2.2. Μονάδες μέτρησης

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Σημείωση:

109 (δισεκατομμύριο) χρησιμοποιείται από τα Ηνωμένα Έθνη. Ανάλογο δε είναι το δισεκατομμυριοστό (10-9).

1.2.2.2. Αν δεν δηλώνεται ρητά κάτι διαφορετικό, το σύμβολο "%" στην παρούσα οδηγία αντιπροσωπεύει:

α) στην περίπτωση μειγμάτων στερεών ή υγρών, όπως επίσης και στην περίπτωση διαλυμάτων ή στερεών που έχουν διαβραχεί με υγρό: ποσοστό μάζας βάσει της συνολικής μάζας του μείγματος, του διαλύματος ή του νωπού στερεού·

β) στην περίπτωση συμπιεσμένων αεριωδών μειγμάτων, όταν πληρώνονται υπό πίεση, ποσοστό κατ' όγκον βάσει του συνολικού όγκου του αεριώδους μείγματος ή όταν πληρώνονται υπό μάζα, ποσοστό κατά βάρος βάσει του συνολικού βάρους του μείγματος·

γ) στην περίπτωση μειγμάτων υγροποιημένων αερίων και αερίων διαλυμένων υπό πίεση: ποσοστό κατά βάρος βάσει του συνολικού βάρους του μείγματος.

1.2.2.3. Πιέσεις κάθε είδους σχετικές με τα δοχεία (όπως πίεση δοκιμής, εσωτερική πίεση, πίεση ανοίγματος βαλβίδας ασφαλείας), σημειώνονται πάντα σαν πιέσεις μετρητή (πιέσεις μεγαλύτερες από την ατμοσφαιρική πίεση). Ωστόσο, η τάση ατμών των ουσιών εκφράζεται πάντα σε απόλυτη πίεση.

1.2.2.4. Όπου η παρούσα οδηγία καθορίζει βαθμό πληρώσεως δοχείων, ο βαθμός αυτός πληρώσεως αναφέρεται πάντα σε θερμοκρασία αναφοράς των ουσιών 15 °C, εκτός και αν υποδεικνύεται κάποια άλλη θερμοκρασία.

ΚΕΦΑΛΑΙΟ 1.3

Εκπαίδευση ατόμων αναμειγμένων στη μεταφορά επικίνδυνων εμπορευμάτων

1.3.1. Σκοπός και εφαρμοσιμότητα

Τα άτομα που έχουν προσληφθεί από τους συμμετέχοντες που αναφέρονται στο κεφάλαιο 1.4, των οποίων τα καθήκοντα αφορούν τη μεταφορά επικίνδυνων εμπορευμάτων, θα εκπαιδεύονται σχετικά με τις προϋποθέσεις που διέπουν τη μεταφορά τέτοιων εμπορευμάτων ανάλογα με τις υπευθυνότητες και τα καθήκοντά τους.

Σημειώσεις:

1. Σχετικά με την εκπαίδευση του συμβούλου ασφαλείας, βλέπε τμήμα 1.8.3.

2. Σχετικά με την εκπαίδευση του πληρώματος του οχήματος, βλέπε κεφάλαιο 8.2.

1.3.2. Φύση της εκπαίδευσης

Η εκπαίδευση θα έχει τη μορφή που ακολουθεί, αναλογικά με την ευθύνη και τα καθήκοντα του ενδιαφερόμενου ατόμου.

1.3.2.1. Εκπαίδευση γενικής ενημερότητας

Το προσωπικό θα είναι εξοικειωμένο με τις γενικές προϋποθέσεις των προβλέψεων για τη μεταφορά των επικίνδυνων εμπορευμάτων.

1.3.2.2. Ειδική εκπαίδευση ανά λειτουργία

Το προσωπικό θα λάβει λεπτομερή εκπαίδευση, ευθέως ανάλογη των καθηκόντων και υπευθυνοτήτων τους στις απαιτήσεις των κανονισμών που αφορούν τη μεταφορά επικίνδυνων εμπορευμάτων. Όπου η μεταφορά επικίνδυνων εμπορευμάτων περιλαμβάνει μια επιχείρηση πολυτροπικής μεταφοράς, το προσωπικό θα είναι ενήμερο σχετικά με τις απαιτήσεις που αφορούν τα άλλα μέσα μεταφοράς.

1.3.2.3. Εκπαίδευση ασφαλείας

Το προσωπικό θα εκπαιδευθεί σχετικά με τους κινδύνους και τα ατυχήματα που παρουσιάζονται στα επικίνδυνα εμπορεύματα ανάλογα με το βαθμό κινδύνου σωματικής βλάβης ή έκθεσης που προέρχονται από ένα συμβάν σχετικό με τη μεταφορά επικίνδυνων εμπορευμάτων, συμπεριλαμβανομένων της φόρτωσης και εκφόρτωσης.

Η εκπαίδευση που θα παρασχεθεί θα έχει ως στόχο την ενημέρωση του προσωπικού για τον ασφαλή χειρισμό και τα μέτρα επείγουσας αντίδρασης.

1.3.2.4. Εκπαίδευση για το μέρος 7

Για τους σκοπούς του μέρους 7, το προσωπικό θα λάβει κατάλληλη εκπαίδευση σχετικά με τους κινδύνους ακτινοβολίας που εμπεριέχονται και με τις προφυλάξεις που θα λαμβάνονται ώστε να περιοριστεί η έκθεση των ίδιων αλλά και άλλων ατόμων που τυχόν επηρεαστούν από τις πράξεις τους.

1.3.3. Τεκμηρίωση

Λεπτομερής καταγραφή της εκπαίδευσης θα τηρείται και από τον εργοδότη και από τον εργαζόμενο και θα επαληθεύεται με την έναρξη νέας εργοδοσίας. Η εκπαίδευση θα συμπληρώνεται περιοδικά με ανανεωτική εκπαίδευση ώστε να λαμβάνονται υπόψη αλλαγές στους κανονισμούς.

ΚΕΦΑΛΑΙΟ 1.4

Υποχρεώσεις ασφάλειας των συμμετεχόντων

1.4.1. Γενικά μέτρα ασφάλειας

1.4.1.1. Οι συμμετέχοντες στη μεταφορά επικίνδυνων εμπορευμάτων θα λαμβάνουν τα κατάλληλα μέτρα σχετικά με τη φύση και το μέγεθος των προβλέψιμων κινδύνων, για την αποφυγή ζημιάς ή σωματικής βλάβης και, αν είναι απαραίτητο, για τον περιορισμό των συνεπειών τους. Σε όλες τις περιπτώσεις, θα συμμορφώνονται με τις απαιτήσεις της παρούσας οδηγίας στους αντίστοιχους τομείς τους.

1.4.1.2. Όπου υπάρχει άμεση πιθανότητα διακινδύνευσης της ασφάλειας του κοινού, οι συμμετέχοντες θα ειδοποιήσουν αμέσως τις υπηρεσίες εκτάκτου ανάγκης και θα παράσχουν σε αυτές τις πληροφορίες που χρειάζονται για να ενεργήσουν.

1.4.1.3. Η παρούσα οδηγία μπορεί να καθορίσει κάποιες από τις υποχρεώσεις των διαφόρων συμμετεχόντων.

Αν κάποιο από τα συμβαλλόμενα μέρη θεωρεί πως δεν διακυβεύεται η ασφάλεια, μπορεί εντός της εγχώριας νομοθεσίας να μεταφέρει τις υποχρεώσεις που αφορούν ένα συγκεκριμένο συμμετέχοντα σε έναν ή πολλούς άλλους συμμετέχοντες, αρκεί να πληρούνται οι προϋποθέσεις των τμημάτων 1.4.2 και 1.4.3. Αυτές οι εξαιρέσεις θα ανακοινωθούν από το συμβαλλόμενο μέρος στη Γραμματεία της Οικονομικής Επιτροπής για την Ευρώπη των Ηνωμένων Εθνών η οποία θα τις γνωστοποιήσει στα συμβαλλόμενα μέρη.

Οι προϋποθέσεις των τμημάτων 1.2.1, 1.4.2 και 1.4.3 σχετικά με τους ορισμούς των συμμετεχόντων και των αντίστοιχων υποχρεώσεών τους δεν θα επηρεάσει τις προβλέψεις του εγχώριου νόμου που αφορά τις νομικές κυρώσεις (ποινική φύση, ευθύνη κ.λπ.) που έπονται από το γεγονός ότι ο εν λόγω συμμετέχοντας είναι π.χ. μία νομική οντότητα, ένας ελεύθερος επαγγελματίας εργάτης, ένας εργοδότης ή ένας υπάλληλος.

1.4.2. Υποχρεώσεις των κύριων συμμετεχόντων

1.4.2.1. Αποστολέας

1.4.2.1.1. Ο αποστολέας επικίνδυνων εμπορευμάτων υποχρεούται να παραδίνει προς μεταφορά μόνο αποστολές φορτίων οι οποίες συμμορφώνονται με τις απαιτήσεις της παρούσας οδηγίας. Συναφώς με το τμήμα 1.4.1, θα πρέπει συγκεκριμένα να:

α) εξακριβώνει ότι τα επικίνδυνα εμπορεύματα είναι ταξινομημένα και εξουσιοδοτημένα για μεταφορά σύμφωνα με την παρούσα οδηγία·

β) προμηθεύει το μεταφορέα με πληροφορίες και στοιχεία και, αν είναι απαραίτητο, με τα απαιτούμενα έγγραφα μεταφοράς και συνοδευτικά έγγραφα (εξουσιοδοτήσεις, εγκρίσεις, ειδοποιήσεις, πιστοποιητικά, κ.λπ.), ιδιαίτερα λαμβάνοντας υπόψη τις απαιτήσεις του κεφαλαίου 5.4 και των πινάκων στο μέρος 3·

γ) κάνει χρήση συσκευασιών, μεγάλων συσκευασιών, εμπορευματοκιβωτίων μεσαίας χωρητικότητας για φορτία χύμα (IBCs) και δεξαμενών (οχήματα-δεξαμενές, αποσυναρμολογούμενες δεξαμενές, ηλεκτροκίνητα οχήματα με συσσωρευτή, MEGCs, φορητές δεξαμενές και δεξαμενές-εμπορευματοκιβώτια) εγκεκριμένων και κατάλληλων για τη μεταφορά των εν λόγω ουσιών και φερόντων των σημάνσεων που υπαγορεύει η παρούσα οδηγία·

δ) συμμορφώνεται με τις απαιτήσεις των μέσων της αποστολής και των περιορισμών της αποστολής·

ε) εξασφαλίζει ότι ακόμα και κενές, ακαθάριστες και μη εξαερωμένες δεξαμενές (οχήματα-δεξαμενές, αποσυναρμολογούμενες δεξαμενές, ηλεκτροκίνητα οχήματα με συσσωρευτή, MEGCs, φορητές δεξαμενές και δεξαμενές-εμπορευματοκιβώτια) ή κενά ακάθαρτα οχήματα και μεγάλα και μικρά εμπορευματοκιβώτια χύμα φέρουν όλες τις κατάλληλες σημάνσεις και ότι οι κενές ακαθάριστες δεξαμενές είναι κλειστές και έχουν τον ίδιο βαθμό στεγανότητας σαν να ήταν γεμάτες.

1.4.2.1.2. Αν ο αποστολέας χρησιμοποιεί τις υπηρεσίες άλλων συμμετεχόντων (συσκευαστής, φορτωτής, πληρωτής, κ.λπ.), θα λάβει τα κατάλληλα μέτρα ώστε να διασφαλίσει τη συμμόρφωση της αποστολής φορτίου με τις απαιτήσεις της παρούσας οδηγίας. Στο σημείο 1.4.2.1.1 α), β), γ) και ε), μπορεί να βασιστεί στις πληροφορίες και τα στοιχεία που του δόθηκαν από τους άλλους συμμετέχοντες.

1.4.2.1.3. Όταν ο αποστολέας ενεργεί εκ μέρους τρίτου, ο τελευταίος θα ενημερώνει γραπτώς τον αποστολέα για το ότι πρόκειται για επικίνδυνα εμπορεύματα και θα του γνωστοποιεί όλες τις πληροφορίες και τα στοιχεία που χρειάζεται για να εκπληρώσει τις υποχρεώσεις του.

1.4.2.2. Μεταφορέας

1.4.2.2.1. Συναφώς με το τμήμα 1.4.1, όπου είναι κατάλληλο, ο μεταφορέας θα πρέπει συγκεκριμένα να:

α) εξακριβώνει ότι τα επικίνδυνα εμπορεύματα προς μεταφορά είναι εξουσιοδοτημένα για μεταφορά σύμφωνα με την παρούσα οδηγία·

β) εξακριβώνει ότι τα προβλεπόμενα έγγραφα είναι πάνω στις μεταφορικές μονάδες·

γ) εξακριβώνει οπτικά ότι τα οχήματα και φορτία δεν έχουν εμφανή ελαττώματα, διαρροές ή ρωγμές, ελλιπή εξοπλισμό, κ.λπ.·

δ) εξακριβώνει ότι η ημερομηνία προθεσμίας για τον επόμενο έλεγχο των οχημάτων-δεξαμενών, ηλεκτροκίνητων οχημάτων με συσσωρευτή, σταθερών δεξαμενών, αποσυναρμολογούμενων δεξαμενών, φορητών δεξαμενών, δεξαμενών-εμπορευματοκιβωτίων και MEGCs δεν έχει εκπνεύσει·

ε) επιβεβαιώνει ότι τα οχήματα δεν είναι υπερφορτωμένα·

στ) εξακριβώνει ότι οι ετικέτες κινδύνου και οι σημάνσεις που προβλέπονται για τα οχήματα επισυνάπτονται·

ζ) εξακριβώνει ότι ο εξοπλισμός που προβλέπεται στις γραπτές οδηγίες προς τον οδηγό βρίσκεται πάνω στο όχημα.

Όπου είναι κατάλληλο, αυτό θα γίνεται με βάση τα έγγραφα μεταφοράς και τα συνοδευτικά έγγραφα, με οπτική επιθεώρηση του οχήματος ή των εμπορευματοκιβωτίων και, όπου χρειάζεται, του φορτίου.

1.4.2.2.2. Ο μεταφορέας μπορεί πάραυτα στην περίπτωση του σημείου 1.4.2.2.1 α), β), ε) και στ), να βασιστεί στις πληροφορίες και τα στοιχεία που του δόθηκαν από άλλους συμμετέχοντες.

1.4.2.2.3. Εάν ο μεταφορέας παρατηρήσει παραβίαση των απαιτήσεων της παρούσας οδηγίας, σύμφωνα με το σημείο 1.4.2.2.1, δεν θα αποστείλει το φορτίο ώσπου το ζήτημα να διευθετηθεί.

1.4.2.2.4. Εάν, κατά τη διάρκεια του ταξιδιού, παρατηρηθεί παραβίαση που θα μπορούσε να διακινδυνεύσει την ασφάλεια της επιχείρησης, η αποστολή θα πρέπει να σταματήσει το γρηγορότερο δυνατό δεδομένων των προϋποθέσεων της ασφάλειας της κυκλοφορίας, της ασφαλούς ακινητοποίησης της αποστολής και της ασφάλειας του κοινού.

Η επιχείρηση μεταφοράς μπορεί να συνεχιστεί μόνο όταν η αποστολή συμμορφωθεί με τους αρμόζοντες κανονισμούς. Η αρμόδια αρχή (αρχές) για το υπόλοιπο του ταξιδιού μπορεί να εξουσιοδοτήσει τη συνέχιση της επιχείρησης μεταφοράς.

Στην περίπτωση που η ζητούμενη συμμόρφωση δεν μπορεί να επιτευχθεί και η εξουσιοδότηση δεν μπορεί να δοθεί για το υπόλοιπο του ταξιδιού, η αρμόδια αρχή (αρχές) θα παρέχουν στο μεταφορέα την απαραίτητη διοικητική βοήθεια. Το ίδιο ισχύει και στην περίπτωση που ο μεταφορέας ενημερώσει την αρμόδια αρχή (αρχές) ότι η επικινδυνότητα των μεταφερόμενων εμπορευμάτων δεν του επισημάνθηκε από τον αποστολέα και ότι επιθυμεί, δυνάμει του ισχύοντος νόμου περί μεταφορικών συμβάσεων, να εκφορτώσει, να καταστρέψει τα εμπορεύματα ή να τα καταστήσει αβλαβή.

1.4.2.3. Παραλήπτης

1.4.2.3.1. Ο παραλήπτης έχει την υποχρέωση να μην αρνηθεί την παραλαβή των εμπορευμάτων χωρίς σοβαρούς λόγους και να επιβεβαιώσει, μετά την εκφόρτωση, ότι έχουν ακολουθηθεί οι προϋποθέσεις της παρούσας οδηγίας που τον αφορούν.

Συναφώς με το τμήμα 1.4.1, θα πρέπει συγκεκριμένα να:

α) επιτελεί στις περιπτώσεις που προβλέπεται από την παρούσα οδηγία τον προβλεπόμενο καθαρισμό και την απολύμανση των οχημάτων και εμπορευματοκιβωτίων·

β) διασφαλίζει ότι τα εμπορευματοκιβώτια αφού εκκενωθούν, καθαριστούν και απολυμανθούν, δεν φέρουν πλέον σημάνσεις κινδύνου σύμφωνα με το κεφάλαιο 5.3.

1.4.2.3.2. Εάν ο παραλήπτης χρησιμοποιεί τις υπηρεσίες άλλων συμμετεχόντων (εκφορτωτής, καθαριστής, υπηρεσία απολύμανσης, κ.λπ.) θα πρέπει να λάβει κατάλληλα μέτρα για την εξασφάλιση της συμμόρφωσης με τις απαιτήσεις της παρούσας οδηγίας.

1.4.2.3.3. Εάν αυτές οι εξακριβώσεις φέρουν στο φως παραβίαση των απαιτήσεων της παρούσας οδηγίας, ο παραλήπτης θα επιστρέψει το εμπορευματοκιβώτιο στο μεταφορέα μόνο μετά την αποκατάσταση της παραβίασης.

1.4.3. Υποχρεώσεις των άλλων συμμετεχόντων

Ένας μη εξαντλητικός κατάλογος των άλλων συμμετεχόντων και των αντίστοιχων υποχρεώσεών τους δίνεται παρακάτω. Οι υποχρεώσεις των άλλων συμμετεχόντων πηγάζουν από το τμήμα 1.4.1 παραπάνω στο βαθμό που γνωρίζουν ή έπρεπε να γνωρίζουν ότι τα καθήκοντά τους εκτελούνται στα πλαίσια μιας επιχείρησης μεταφοράς υπαγόμενης στην παρούσα οδηγία.

1.4.3.1. Φορτωτής

1.4.3.1.1. Συναφώς με το τμήμα 1.4.1, ο φορτωτής έχει τις παρακάτω συγκεκριμένες υποχρεώσεις:

α) θα παραδίδει τα επικίνδυνα εμπορεύματα στο μεταφορέα μόνο εάν είναι εξουσιοδοτημένα προς μεταφορά σύμφωνα με την παρούσα οδηγία·

β) θα ελέγχει, στην παράδοση προς μεταφορά συσκευασμένων επικίνδυνων εμπορευμάτων ή ακαθάριστων κενών συσκευασιών, εάν η συσκευασία είναι φθαρμένη. Δεν θα παραδίδει κόλο του οποίου η συσκευασία είναι φθαρμένη, ιδιαίτερα αν δεν είναι στεγανό, και υπάρχουν διαρροές ή πιθανότητα διαρροών της επικίνδυνης ουσίας, έως ότου επισκευαστεί η φθορά. Αυτή η υποχρέωση ισχύει επίσης για κενές ακαθάριστες συσκευασίες·

γ) θα συμμορφώνεται με τις ειδικές απαιτήσεις φόρτωσης και χειρισμού όταν φορτώνει επικίνδυνα εμπορεύματα σε ένα όχημα, ή μεγάλο ή μικρό εμπορευματοκιβώτιο·

δ) θα τηρεί τις απαιτήσεις των σημάνσεων κινδύνου σύμφωνα με το κεφάλαιο 5.3 κατόπιν της φόρτωσης επικίνδυνων εμπορευμάτων σε ένα εμπορευματοκιβώτιο·

ε) κατά τη φόρτωση κόλων, θα συμμορφώνεται με τις απαγορεύσεις περί μεικτής φόρτωσης λαμβάνοντας υπόψη επικίνδυνα εμπορεύματα ήδη στο όχημα ή σε μεγάλο εμπορευματοκιβώτιο και με τις απαιτήσεις σχετικά με την απομόνωση τροφίμων, άλλων αναλωσίμων ή ζωοτροφών.

1.4.3.1.2. Ο φορτωτής μπορεί πάραυτα στην περίπτωση του σημείου 1.4.3.1.1 στοιχεία α), δ) και ε) να βασιστεί στις πληροφορίες και τα στοιχεία που του δόθηκαν από άλλους συμμετέχοντες.

1.4.3.2. Συσκευαστής

Συναφώς με το τμήμα 1.4.1, ο συσκευαστής θα συμμορφώνεται συγκεκριμένα με τα κάτωθι:

α) τις απαιτήσεις σχετικά με τις συνθήκες συσκευασίας, ή συνθήκες μεικτής συσκευασίας και

β) τις απαιτήσεις σχετικά με τη σήμανση και την επισήμανση των κόλων, όταν προετοιμάζει κόλα προς μεταφορά.

1.4.3.3. Πληρωτής

Συναφώς με το τμήμα 1.4.1, ο πληρωτής έχει τις κάτωθι συγκεκριμένες υποχρεώσεις:

α) θα εξακριβώνει πριν την πλήρωση των δεξαμενών ότι τόσο αυτές όσο και ο εξοπλισμός τους είναι τεχνικά σε ικανοποιητική κατάσταση·

β) θα εξακριβώνει ότι η ημερομηνία προθεσμίας για τον επόμενο έλεγχο των οχημάτων-δεξαμενών, ηλεκτροκίνητων οχημάτων με συσσωρευτή, αποσυναρμολογούμενων δεξαμενών, φορητών δεξαμενών, δεξαμενών/εμπορευματοκιβωτίων και MEGCs δεν έχει εκπνεύσει·

γ) θα γεμίζει μόνο δεξαμενές με επικίνδυνα εμπορεύματα εξουσιοδοτημένα για μεταφορά στις δεξαμενές αυτές·

δ) κατά την πλήρωση της δεξαμενής, θα συμμορφώνεται με τις απαιτήσεις σχετικά με επικίνδυνα εμπορεύματα σε παρακείμενα διαμερίσματα·

ε) κατά την πλήρωση της δεξαμενής, θα παρατηρεί το μέγιστο επιτρεπτό βαθμό πλήρωσης ή τη μέγιστη επιτρεπτή μάζα περιεχομένου ανά λίτρο χωρητικότητας για την εκάστοτε ουσία·

στ) μετά την πλήρωση της δεξαμενής, θα ελέγχει τη στεγανότητα των συσκευών κλεισίματος·

ζ) θα διασφαλίζει ότι δεν προσκολλήθηκαν στο εξωτερικό των δεξαμενών επικίνδυνα υπολείμματα της ουσίας με την οποία γέμισαν οι δεξαμενές·

η) κατά την προετοιμασία επικίνδυνων εμπορευμάτων για μεταφορά, θα διασφαλίζει πως οι πορτοκαλί πινακίδες και κάρτες ή ετικέτες που υπαγορεύονται επισυνάπτονται στις δεξαμενές, στα οχήματα και στα μεγάλα ή μικρά εμπορευματοκιβώτια προς μεταφορά φορτίων χύμα σύμφωνα με τις απαιτήσεις.

1.4.3.4. Χειριστής εμπορευματοκιβωτίων-δεξαμενών/φορητών δεξαμενών

Συναφώς με το τμήμα 1.4.1, ο χειριστής εμπορευματοκιβωτίων-δεξαμενών/φορητών δεξαμενών συγκεκριμένα θα:

α) διασφαλίζει τη συμμόρφωση με τις απαιτήσεις για την κατασκευή, εξοπλισμό, ελέγχους και σήμανση·

β) διασφαλίζει ότι η συντήρηση των κελυφών και του εξοπλισμού τους γίνεται με τέτοιο τρόπο ώστε να διασφαλίζεται ότι, υπό κανονικές συνθήκες λειτουργίας, το εμπορευματοκιβώτιο-δεξαμενή/φορητή δεξαμενή ικανοποιούν τις απαιτήσεις της παρούσας οδηγίας έως την επόμενη επιθεώρηση·

γ) πραγματοποιήσει έναν εξαιρετικό έλεγχο όταν η ασφάλεια του περιβλήματος ή του εξοπλισμού του είναι πιθανό να έχει ζημιωθεί από κάποια επισκευή, μετατροπή ή ατύχημα.

1.4.3.5. (Μελλοντική καταχώρηση)

ΚΕΦΑΛΑΙΟ 1.5

Εξαιρέσεις

1.5.1. Προσωρινές εξαιρέσεις

1.5.1.1. Για λόγους προσαρμογής των απαιτήσεων της παρούσας οδηγίας στις τεχνολογικές και βιομηχανικές εξελίξεις, οι αρμόδιες αρχές των συμβαλλόμενων μερών μπορούν να συμφωνήσουν απευθείας μεταξύ τους να εξουσιοδοτήσουν ορισμένες επιχειρήσεις μεταφοράς στις περιφέρειές τους μέσω προσωρινών εξαιρέσεων από τις απαιτήσεις της παρούσας οδηγίας, αρκεί να μην διακυβεύεται έτσι η ασφάλεια.

Σημείωση:

"Ειδική διευθέτηση" σύμφωνα με το τμήμα 1.7.4 δεν θα θεωρείται μια προσωρινή εξαίρεση σύμφωνα με το παρόν.

1.5.1.2. Η περίοδος ισχύος της προσωρινούς εξαίρεσης δεν θα είναι πάνω από πέντε έτη από την ημερομηνία έναρξης της ισχύος της. Η προσωρινή εξαίρεση θα παύει αυτόματα από την έναρξη ισχύος σχετικής τροποποίησης στην παρούσα οδηγία.

1.5.1.3. Λειτουργίες μεταφοράς στη βάση προσωρινών εξαιρέσεων θα αποτελούν λειτουργίες μεταφοράς υπό την έννοια της παρούσας οδηγίας.

1.5.2. (Μελλοντική καταχώρηση)

ΚΕΦΑΛΑΙΟ 1.6

Μεταβατικά μέτρα

1.6.1. Γενικά

1.6.1.1. Εκτός και αν υπάρχει άλλη διάταξη, οι ουσίες και είδη της παρούσας οδηγίας μπορούν να μεταφέρονται έως τις 31 Δεκεμβρίου 2002 σύμφωνα με τις απαιτήσεις της παρούσας οδηγίας εφαρμόσιμες έως τις 30 Ιουνίου 2001.

1.6.1.2. Οι ετικέτες κινδύνου που έως τις 31 Δεκεμβρίου 1998 ήταν σύμφωνα με τα υποδείγματα που ίσχυαν ως τότε μπορούν να χρησιμοποιηθούν ώσπου να εξαντληθούν τα αποθέματα.

1.6.1.3. Ουσίες και είδη του μέρους 1, που ανήκουν στις ένοπλες δυνάμεις ενός κράτους μέλους, που συσκευάστηκαν πριν την 1η Ιανουαρίου 1990 σύμφωνα με τις απαιτήσεις της παρούσας οδηγίας που ίσχυαν τότε μπορούν να μεταφέρονται μετά τις 31 Δεκεμβρίου 1989 εφόσον οι συσκευασίες διατηρούν την ακεραιότητά τους και δηλώνονται στα έγγραφα μεταφοράς ως στρατιωτικά εμπορεύματα συσκευασμένα πριν την 1η Ιανουαρίου 1990. Θα τηρούνται επίσης οι άλλες απαιτήσεις εφαρμόσιμες από 1η Ιανουαρίου 1990 για αυτό το μέρος.

1.6.1.4. Ουσίες και είδη του μέρους 1 που συσκευάστηκαν μεταξύ 1ης Ιανουαρίου 1990 και 31 Δεκεμβρίου 1996 σύμφωνα με τις απαιτήσεις της παρούσας οδηγίας που ίσχυαν τότε μπορούν να μεταφέρονται μετά τις 31 Δεκεμβρίου 1996, εφόσον οι συσκευασίες διατηρούν την ακεραιότητά τους και δηλώνονται στα έγγραφα μεταφοράς ως εμπορεύματα συσκευασμένα μεταξύ 1ης Ιανουαρίου 1990 και 31 Δεκεμβρίου 1996.

1.6.1.5. (Μελλοντική καταχώρηση)

1.6.2. Δοχεία για το μέρος 2

1.6.2.1. Δοχεία που κατασκευάστηκαν πριν την 1η Ιανουαρίου 1997 και που δεν είναι σύμφωνα με τις απαιτήσεις της παρούσας οδηγίας εφαρμόσιμες από 1ης Ιανουαρίου 1997, αλλά η μεταφορά των οποίων επιτράπηκε υπό τις απαιτήσεις της παρούσας οδηγίας εφαρμόσιμες έως τις 31 Δεκεμβρίου 1996, μπορούν να μεταφέρονται και μετά την ημερομηνία αυτή αν οι περιοδικοί έλεγχοι των απαιτήσεων των οδηγιών συσκευασίας P200 και P203 τηρούνται.

1.6.2.2. Κύλινδροι σύμφωνα με τον ορισμό του τμήματος 1.2.1 που υποβλήθηκαν σε αρχική επιθεώρηση ή περιοδική επιθεώρηση πριν την 1η Ιανουαρίου 1997 μπορούν να μεταφέρονται κενοί και ακαθάριστοι χωρίς ετικέτα ως την ημερομηνία της επόμενης πλήρωσης ή την επόμενη περιοδική επιθεώρηση.

1.6.3. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή

1.6.3.1. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την έναρξη ισχύος των απαιτήσεων εφαρμόσιμων από 1ης Οκτωβρίου 1978 μπορούν να παραμείνουν σε χρήση αν ο εξοπλισμός του περιβλήματος πληρεί τις απαιτήσεις του κεφαλαίου 6.8. Το πάχος του τοιχώματος του περιβλήματος, εκτός από την περίπτωση περιβλημάτων για τη μεταφορά υγροποιημένων αερίων υπό ψύξη του μέρους 2, θα είναι κατάλληλα για πίεση υπολογισμού όχι λιγότερο από 0,4 MPa (4 bar) (πίεση μετρητή) στην περίπτωση μαλακού χάλυβα ή όχι λιγότερο από 200 kPa (2 bar) (πίεση μετρητή) στην περίπτωση αλουμινίου και κραμάτων αλουμινίου. Για δεξαμενές μη κυκλικής διατομής, η διάμετρος που θα χρησιμοποιείται ως βάση για τον υπολογισμό θα είναι αυτή ενός κύκλου του οποίου το εμβαδόν ισούται με αυτό της πραγματικής διατομής της δεξαμενής.

1.6.3.2. Οι περιοδικοί έλεγχοι για σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή που διατηρούνται σε χρήση υπό αυτές τις μεταβατικές απαιτήσεις θα γίνονται σύμφωνα με τις απαιτήσεις των σημείων 6.8.2.4 και 6.8.3.4 και με τις αρμόζουσες ειδικές απαιτήσεις για τα διάφορα μέρη. Εκτός αν οι προηγούμενες απαιτήσεις ορίζουν μια υψηλότερη πίεση δοκιμής, πίεση δοκιμής 200 kPa (2 bar) (πίεση μετρητή) θα αρκεί για περιβλήματα αλουμινίου και κραμάτων αλουμινίου.

1.6.3.3. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή που πληρούν τις μεταβατικές απαιτήσεις των σημείων 1.6.3.1 και 1.6.3.2 μπορούν να χρησιμοποιηθούν έως τις 30 Σεπτεμβρίου 1993 για τη μεταφορά επικίνδυνων εμπορευμάτων για τα οποία έχουν εγκριθεί. Αυτή η μεταβατική περίοδος δεν θα ισχύει για σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή που προορίζονται για τη μεταφορά ουσιών του μέρους 2, ή σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή των οποίων το πάχος των τοιχωμάτων και είδη εξοπλισμού πληρούν τις απαιτήσεις του κεφαλαίου 6.8.

1.6.3.4. α) Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Μαΐου 1985 σύμφωνα με τις απαιτήσεις της παρούσας οδηγίας σε ισχύ μεταξύ 1ης Οκτωβρίου 1978 και 30 Απριλίου 1985 τα οποία όμως δεν πληρούν τις απαιτήσεις εφαρμόσιμες από 1η Μαΐου 1985 μπορούν να συνεχίζουν να χρησιμοποιούνται μετά από αυτήν την ημερομηνία.

β) Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα μεταξύ 1ης Μαΐου 1985 και την έναρξη ισχύος των απαιτήσεων εφαρμόσιμων από 1η Ιανουαρίου 1988 τα οποία όμως δεν πληρούν αυτές τις απαιτήσεις αλλά που κατασκευάστηκαν σύμφωνα με τις απαιτήσεις της παρούσας οδηγίας σε ισχύ ως εκείνη την ημερομηνία, μπορούν να συνεχίζουν να χρησιμοποιούνται μετά από αυτήν την ημερομηνία.

1.6.3.5. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Ιανουαρίου 1993 σύμφωνα με τις απαιτήσεις σε ισχύ έως τις 31 Δεκεμβρίου 1992 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1993 μπορούν να συνεχίζουν να χρησιμοποιούνται.

1.6.3.6. α) Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα μεταξύ 1ης Ιανουαρίου 1978 και 31 Δεκεμβρίου 1984, αν χρησιμοποιούνται μετά τις 31 Δεκεμβρίου 2004, θα πληρούν τις απαιτήσεις του περιθωριακού 211 127(5), εφαρμόσιμο από 1η Ιανουαρίου 1990, σχετικά με το πάχος του περιβλήματος και προστασία έναντι ζημιάς.

β) Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα μεταξύ 1ης Ιανουαρίου 1985 και 31 Δεκεμβρίου 1989, αν χρησιμοποιούνται μετά τις 31 Δεκεμβρίου 2010, θα πληρούν τις απαιτήσεις του περιθωριακού 211 127(5), εφαρμόσιμο από 1η Ιανουαρίου 1990, σχετικά με το πάχος του περιβλήματος και προστασία έναντι ζημιάς.

1.6.3.7. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Ιανουαρίου 1999 σύμφωνα με τις απαιτήσεις σε ισχύ έως τις 31 Δεκεμβρίου 1998 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1999 μπορούν να συνεχίζουν να χρησιμοποιούνται.

1.6.3.8. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή που προορίζονται για τη μεταφορά ουσιών του μέρους 2, που κατασκευάστηκαν πριν την 1η Ιανουαρίου 1997, μπορούν να φέρουν σημάνσεις που πληρούν τις απαιτήσεις τις εφαρμόσιμες έως τις 31 Δεκεμβρίου 1996, έως τον επόμενο περιοδικό έλεγχο.

Πάραυτα, οι κατάλληλες ονομασίες αποστολής που απαιτούνται σύμφωνα με τα σημεία 6.8.3.5.2 ή 6.8.3.5.3, δεν χρειάζεται να λαμβάνουν υπόψη τις διαδοχικές προσαρμογές των κατάλληλων ονομασιών αποστολής αυτών των αερίων, εφόσον η κατάλληλη ονομασία αποστολής σε ισχύ εμφανίζεται στο περίβλημα ή την πινακίδα το αργότερο μετά την ημερομηνία μετά τον επόμενο περιοδικό έλεγχο.

1.6.3.9. (Μελλοντική καταχώρηση)

1.6.3.10. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Ιανουαρίου 1995, που προορίζονται για τη μεταφορά ουσιών των UN αριθ. 3256, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1995 μπορούν να συνεχίζουν να χρησιμοποιούνται έως τις 31 Δεκεμβρίου 2004.

1.6.3.11. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Ιανουαρίου 1997 σύμφωνα με τις απαιτήσεις σε ισχύ έως τις 31 Δεκεμβρίου 1996 τα οποία όμως δεν πληρούν τις απαιτήσεις των περιθωριακών 211 332 και 211 333 εφαρμόσιμες από 1η Ιανουαρίου 1997, μπορούν να συνεχίζουν να χρησιμοποιούνται.

1.6.3.12. Σταθερές δεξαμενές (δεξαμενές/οχήματα) και αποσυναρμολογούμενες δεξαμενές που προορίζονται για τη μεταφορά της UN αριθ. 2401 πιπεριδίνης κατασκευασμένης πριν την 1η Ιανουαρίου 1999 σύμφωνα με τις απαιτήσεις των περιθωριακών 211 322 σε ισχύ έως τις 31 Δεκεμβρίου 1998, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1999 μπορούν να συνεχίζουν να χρησιμοποιούνται έως τις 31 Δεκεμβρίου 2004.

1.6.3.13. Σταθερές δεξαμενές (δεξαμενές/οχήματα) και αποσυναρμολογούμενες δεξαμενές που προορίζονται για τη μεταφορά ουσιών των UN αριθ. 3257 κατασκευασμένες πριν την 1η Ιανουαρίου 1997 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1997 μπορούν να συνεχίζουν να χρησιμοποιούνται έως τις 31 Δεκεμβρίου 2006.

1.6.3.14. (Μελλοντική καταχώρηση)

1.6.3.15. Σταθερές δεξαμενές (δεξαμενές/οχήματα) και αποσυναρμολογούμενες δεξαμενές που προορίζονται για τη μεταφορά ουσιών των UN αριθ.: 1092, 1098, 1135, 1143, 1182, 1199, 1238, 1251, 1605, 1647, 1695, 1809, 2295, 2337, 2407, 2438, 2477, 2487, 2488, 2558, 2606, 2644, 2646, 2686, 3023, 3289 και 3290, κατασκευασμένες πριν την 1η Ιανουαρίου 1997 σύμφωνα με τις απαιτήσεις σε ισχύ έως τις 31 Δεκεμβρίου 1996, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1997 μπορούν να συνεχίζουν να χρησιμοποιούνται έως τις 31 Δεκεμβρίου 2002.

1.6.3.16. Ηλεκτροκίνητα οχήματα με συσσωρευτή που ταξινομήθηκαν πριν την 1η Ιουλίου 1997 και που δεν πληρούν τις απαιτήσεις του τμήματος 9.2.2, μπορούν να συνεχίζουν να χρησιμοποιούνται έως τις 31 Δεκεμβρίου 2004.

1.6.3.17. (Μελλοντική καταχώρηση)

1.6.3.18. Σταθερές δεξαμενές (δεξαμενές/οχήματα), αποσυναρμολογούμενες δεξαμενές και ηλεκτροκίνητα οχήματα με συσσωρευτή κατασκευασμένα πριν την 1η Ιανουαρίου 2003 σύμφωνα με τις απαιτήσεις σε ισχύ έως τις 30 Ιουνίου 2001, τα οποία όμως δεν πληρούν τις απαιτήσεις εφαρμόσιμες από 1η Ιουλίου 2001 μπορούν να συνεχίζουν να χρησιμοποιούνται. Καταχώρηση του κωδικού δεξαμενής στις εγκρίσεις τύπου σχεδιασμού και σχετικές σημάνσεις θα γίνονται πριν την 1η Ιανουαρίου 2009.

1.6.3.19. Δεξαμενές από πλαστικό ενισχυμένο με ίνες (FRP)

Δεξαμενές FRP κατασκευασμένες πριν την 1η Ιουλίου 2002 σύμφωνα με έναν τύπο σχεδιασμού εγκεκριμένο πριν την 1η Ιουλίου 2001 σύμφωνα με τις απαιτήσεις του προσαρτήματος B.1c που ήταν σε ισχύ έως τις 30 Ιουνίου 2001 μπορούν να συνεχίζουν να χρησιμοποιούνται ως το τέλος του βίου τους εφόσον πληρούνται και θα συνεχίσουν να πληρούνται όλες οι απαιτήσεις σε ισχύ έως τις 30 Ιουνίου 2001. Πάραυτα, από 1η Ιουλίου 2001, δεν θα εγκρίνεται καινούριος τύπος σχεδιασμού σύμφωνα με τις απαιτήσεις σε ισχύ έως τις 30 Ιουνίου 2001.

1.6.4. Δεξαμενές-εμπορευματοκιβώτια και MEGCs

1.6.4.1. Δεξαμενές-εμπορευματοκιβώτια κατασκευασμένα πριν την 1η Ιανουαρίου 1988 σύμφωνα με τις απαιτήσεις σε ισχύ έως τις 31 Δεκεμβρίου 1987 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1988 μπορούν να συνεχίζουν να χρησιμοποιούνται.

1.6.4.2. Δεξαμενές-εμπορευματοκιβώτια κατασκευασμένα πριν την 1η Ιανουαρίου 1993 σύμφωνα με τις απαιτήσεις σε ισχύ έως τις 31 Δεκεμβρίου 1992 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1993 μπορούν να συνεχίζουν να χρησιμοποιούνται.

1.6.4.3. Δεξαμενές-εμπορευματοκιβώτια κατασκευασμένα πριν την 1η Ιανουαρίου 1999 σύμφωνα με τις απαιτήσεις σε ισχύ έως τις 31 Δεκεμβρίου 1998 τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1999 μπορούν να συνεχίζουν να χρησιμοποιούνται.

1.6.4.4. (Μελλοντική καταχώρηση)

1.6.4.5. Δεξαμενές-εμπορευματοκιβώτια που προορίζονται για τη μεταφορά ουσιών του μέρους 2, κατασκευασμένα πριν την 1η Ιανουαρίου 1997, μπορούν να φέρουν σημάνσεις σύμφωνα με τις απαιτήσεις εφαρμόσιμες έως τις 31 Δεκεμβρίου 1996 μέχρι τον επόμενο περιοδικό έλεγχο.

Πάραυτα, οι κατάλληλες ονομασίες αποστολής που απαιτούνται σύμφωνα με τα σημεία 6.8.3.5.2 ή 6.8.3.5.3, δεν χρειάζεται να λαμβάνουν υπόψη τις διαδοχικές προσαρμογές των κατάλληλων ονομασιών αποστολής αυτών των αερίων, εφόσον η κατάλληλη ονομασία αποστολής σε ισχύ εμφανίζεται στο περίβλημα ή την πινακίδα το αργότερο την ημέρα μετά τον επόμενο περιοδικό έλεγχο.

1.6.4.6. Δεξαμενές-εμπορευματοκιβώτια που προορίζονται για τη μεταφορά ουσιών με UN αριθ. 3256, κατασκευασμένα πριν την 1η Ιανουαρίου 1995, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1995 μπορούν να συνεχίζουν να χρησιμοποιούνται έως τις 31 Δεκεμβρίου 2004.

1.6.4.7. Δεξαμενές-εμπορευματοκιβώτια κατασκευασμένα πριν την 1η Ιανουαρίου 1997 σύμφωνα με τις απαιτήσεις σε ισχύ έως τις 31 Δεκεμβρίου 1996 τα οποία όμως δεν πληρούν τις απαιτήσεις των περιθωριακών 212 332 και 212 333 εφαρμόσιμων από 1η Ιανουαρίου 1997, μπορούν να συνεχίζουν να χρησιμοποιούνται.

1.6.4.8. (Μελλοντική καταχώρηση)

1.6.4.9. Δεξαμενές-εμπορευματοκιβώτια που προορίζονται για τη μεταφορά UN αριθ. 2401 πιπεριδίνης, κατασκευασμένα πριν την 1η Ιανουαρίου 1999 σύμφωνα με τις απαιτήσεις του περιθωριακού 212 322 εφαρμόσιμου έως τις 31 Δεκεμβρίου 1998, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1999, μπορούν να συνεχίζουν να χρησιμοποιούνται έως τις 31 Δεκεμβρίου 2003.

1.6.4.10. Δεξαμενές-εμπορευματοκιβώτια που προορίζονται για τη μεταφορά ουσιών με UN αριθ. 3257, κατασκευασμένα πριν την 1η Ιανουαρίου 1997, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1997, μπορούν να συνεχίζουν να χρησιμοποιούνται έως τις 31 Δεκεμβρίου 2006.

1.6.4.11. Δεξαμενές-εμπορευματοκιβώτια που προορίζονται για τη μεταφορά ουσιών με τους ακόλουθους UN αριθ.: 1092, 1098, 1135, 1143, 1182, 1199, 1238, 1251, 1605, 1647, 1695, 1809, 2295, 2337, 2407, 2438, 2477, 2487, 2488, 2558, 2606, 2644, 2646, 2686, 3023, 3289 και 3290, κατασκευασμένα πριν την 1η Ιανουαρίου 1997 σύμφωνα με τις απαιτήσεις σε ισχύ έως τις 31 Δεκεμβρίου 1996, τα οποία όμως δεν πληρούν τις απαιτήσεις εφαρμόσιμες από 1η Ιανουαρίου 1997 μπορούν να συνεχίζουν να χρησιμοποιούνται έως τις 31 Δεκεμβρίου 2001.

1.6.4.12. Δεξαμενές-εμπορευματοκιβώτια και MEGCs κατασκευασμένα πριν την 1η Ιουλίου 2003 σύμφωνα με τις απαιτήσεις εφαρμόσιμες έως τις 30 Ιουνίου 2001, τα οποία όμως δεν πληρούν τις απαιτήσεις εφαρμόσιμες από 1η Ιουλίου 2001, μπορούν να συνεχίζουν να χρησιμοποιούνται. Καταχώρηση του κωδικού δεξαμενής στις εγκρίσεις τύπου σχεδιασμού και σχετικές σημάνσεις θα γίνονται πριν την 1η Ιανουαρίου 2008.

1.6.5. Οχήματα

1.6.5.1. Μονάδες μεταφοράς που προορίζονται για τη μεταφορά δεξαμενών-εμπορευματοκιβωτίων ή φορητών δεξαμενών με χωρητικότητα άνω των 3000 λίτρων που ταξινομήθηκαν πριν την 1η Ιουλίου 1997 και που δεν πληρούν τις απαιτήσεις των τμημάτων 9.1.2 και 9.2.2 μπορούν να συνεχίζουν να χρησιμοποιούνται έως τις 31 Δεκεμβρίου 2004. Αυτές οι μονάδες μεταφοράς θα υπόκεινται, ως εκείνη την ημερομηνία, στις διατάξεις του περιθωριακού 10 283 που ίσχυαν έως τις 31 Δεκεμβρίου 1996, και μπορεί να τους χορηγηθεί πιστοποιητικό σύμφωνα με το υπόδειγμα του προσαρτήματος B.3 εφαρμόσιμο έως τις 30 Ιουνίου 2001.

1.6.5.2. Οχήματα που μεταφέρουν αποσυναρμολογούμενες δεξαμενές και οχήματα που προορίζονται για τη μεταφορά δεξαμενών-εμπορευματοκιβωτίων ή φορητών δεξαμενών που ταξινομήθηκαν πριν την 1η Ιανουαρίου 1995, και που χρησιμοποιήθηκαν, πριν από αυτή την ημερομηνία, για τη μεταφορά ουσιών με UN αριθ. 3256 και που δεν πληρούν ικανοποιητικά τις απαιτήσεις των τμημάτων 9.2.2, 9.2.3, 9.2.5, και 9.7.6 μπορούν να συνεχίζουν να χρησιμοποιούνται έως τις 31 Δεκεμβρίου 2004.

Όταν απαιτείται πιστοποιητικό έγκρισης σύμφωνα με το σημείο 9.1.2.1.2, το πιστοποιητικό αυτό θα αναφέρει το γεγονός ότι το όχημα έχει εγκριθεί με βάση το σημείο 1.6.5.2.

1.6.5.3. Οχήματα που μεταφέρουν αποσυναρμολογούμενες δεξαμενές και οχήματα που προορίζονται για τη μεταφορά δεξαμενών-εμπορευματοκιβωτίων ή φορητών δεξαμενών που ταξινομήθηκαν πριν την 1η Ιανουαρίου 1997, και που χρησιμοποιήθηκαν, πριν από αυτή την ημερομηνία, για τη μεταφορά ουσιών με UN αριθ. 3257 και που δεν πληρούν ικανοποιητικά τις απαιτήσεις των τμημάτων 9.2.2, 9.2.3, 9.2.5, και 9.7.6 μπορούν να συνεχίζουν να χρησιμοποιούνται έως τις 31 Δεκεμβρίου 2006.

Όταν απαιτείται πιστοποιητικό έγκρισης σύμφωνα με το σημείο 9.1.2.1.2, το πιστοποιητικό αυτό θα αναφέρει το γεγονός ότι το όχημα έχει εγκριθεί με βάση το σημείο 1.6.5.3.

1.6.5.4. Όσον αφορά την κατασκευή των οχημάτων βάσης, οι απαιτήσεις σε ισχύ έως τις 30 Ιουνίου 2001 μπορούν να εφαρμοστούν έως τις 31 Δεκεμβρίου 2002.

1.6.6. Μέρος 7

1.6.6.1. Κόλα που δεν απαιτούν έγκριση σχεδιασμού από αρμόδιες αρχές σύμφωνα με τις εκδόσεις 1985 και 1985 (τροποποίηση 1990) των σειρών ασφαλείας ΙΑΕΑ αριθ. 6

Εξαιρούμενα κόλα, Βιομηχανικά κόλα τύπου IP-1, τύπου IP-2 και τύπου IP-3 και τύπου A που δεν απαιτούν έγκριση σχεδιασμού από αρμόδιες αρχές και που πληρούν τις απαιτήσεις των Εκδόσεων 1985 ή 1985 (τροποποίηση 1990) των κανονισμών ΙΑΕΑ για την ασφαλή μεταφορά ραδιενεργού υλικού (IAEA Safety Series αριθ. 6) μπορούν να συνεχίζουν να χρησιμοποιούνται εφόσον τηρείται το υποχρεωτικό πρόγραμμα διασφάλισης ποιότητας σύμφωνα με τις απαιτήσεις του τμήματος 1.7.3 και τα όρια δραστικότητας και τους περιορισμούς υλικού του σημείου 2.2.7.7.

Όποια συσκευασία τροποποιηθεί, εκτός αν πρόκειται για βελτίωση ασφαλείας, ή έχει κατασκευαστεί μετά τις 31 Δεκεμβρίου 2003, θα πληρεί τις απαιτήσεις της παρούσας οδηγίας. Κόλα που ετοιμάστηκαν για μεταφορά όχι αργότερα από τις 31 Δεκεμβρίου 2003 σύμφωνα με τις εκδόσεις 1985 και 1985 (τροποποίηση 1990) των σειρών ασφαλείας ΙΑΕΑ αριθ. 6 μπορούν να μεταφερθούν. Κόλα που ετοιμάστηκαν για μεταφορά μετά την ημερομηνία αυτή θα πληρούν τις απαιτήσεις της παρούσας οδηγίας.

1.6.6.2. Κόλα εγκεκριμένα σύμφωνα με τις εκδόσεις 1973, 1973 (όπως τροποποιήθηκε), 1985 και 1985 (όπως τροποποιήθηκε 1990) των σειρών ασφαλείας ΙΑΕΑ αριθ. 6

1.6.6.2.1. Συσκευασίες που κατασκευάστηκαν σύμφωνα με σχεδιασμό κόλου εγκεκριμένου από αρμόδια αρχή σύμφωνα με τις διατάξεις των 1973 ή 1973 (όπως τροποποιήθηκε) εκδόσεων των σειρών ασφαλείας ΙΑΕΑ αριθ. 6 μπορούν να συνεχίζουν να χρησιμοποιούνται, υπό τους όρους: πολυμερής έγκριση του σχεδιασμού του κόλου, και τήρηση του υποχρεωτικού προγράμματος διασφάλισης ποιότητας σύμφωνα με τις απαιτήσεις του τμήματος 1.7.3 και τα όρια δραστικότητας και τους περιορισμούς υλικού του σημείου 2.2.7.7. Δεν θα επιτραπεί η κατασκευή νέων τέτοιων συσκευασιών. Αλλαγές στο σχεδιασμό της συσκευασίας ή στη φύση ή ποσότητα των εξουσιοδοτημένων ραδιενεργών περιεχομένων που σύμφωνα με την αρμόδια αρχή θα είχαν σημαντικές επιπτώσεις στην ασφάλεια θα απαιτούν τη συμμόρφωση με τις απαιτήσεις της παρούσας οδηγίας. Ένας αύξων αριθμός σύμφωνα με τις διατάξεις του σημείου 5.2.1.7.5 θα αποδοθεί και θα φέρει σήμανση στο εξωτερικό κάθε συσκευασίας.

1.6.6.2.2. Συσκευασίες που κατασκευάστηκαν σύμφωνα με σχεδιασμό κόλου εγκεκριμένου από αρμόδια αρχή σύμφωνα με τις διατάξεις των 1985 ή 1985 (ως τροποποιήθηκε 1990) εκδόσεων των σειρών ασφαλείας ΙΑΕΑ αριθ. 6 μπορούν να συνεχίζουν να χρησιμοποιούνται έως τις 31 Δεκεμβρίου 2003, υπό τον όρο: τήρηση του υποχρεωτικού προγράμματος διασφάλισης ποιότητας σύμφωνα με τις απαιτήσεις του τμήματος 1.7.3 και τα όρια δραστικότητας και τους περιορισμούς υλικού του σημείου 2.2.7.7. Μετά την ημερομηνία αυτή η χρήση μπορεί να συνεχιστεί υπό τον επιπρόσθετο όρο της πολυμερούς έγκρισης του σχεδιασμού του κόλου. Αλλαγές στο σχεδιασμό της συσκευασίας ή στη φύση ή ποσότητα των εξουσιοδοτημένων ραδιενεργών περιεχομένων που σύμφωνα με την αρμόδια αρχή θα είχαν σημαντικές επιπτώσεις στην ασφάλεια θα απαιτούν τη συμμόρφωση με τις απαιτήσεις αυτών των κανονισμών. Όλες οι συσκευασίες για τις οποίες η κατασκευή αρχίζει μετά τις 31 Δεκεμβρίου 2006 θα τηρούν τις απαιτήσεις της παρούσας οδηγίας.

1.6.6.3. Ειδικής μορφής ραδιενεργό υλικό εγκεκριμένο σύμφωνα με τις εκδόσεις 1973, 1973 (όπως τροποποιήθηκε), 1985 και 1985 (όπως τροποποιήθηκε 1990) των σειρών ασφαλείας ΙΑΕΑ αριθ. 6

Ειδικής μορφής ραδιενεργό υλικό κατασκευασμένο σε σχέδιο που είχε λάβει μονομερή έγκριση από την αρμόδια αρχή σύμφωνα με τις εκδόσεις 1973, 1973 (όπως τροποποιήθηκε), 1985 ή 1985 (όπως τροποποιήθηκε 1990) των σειρών ασφαλείας ΙΑΕΑ αριθ. 6 μπορούν να συνεχίζουν να χρησιμοποιούνται εφόσον τηρείται το υποχρεωτικό πρόγραμμα διασφάλισης ποιότητας σύμφωνα με τις απαιτήσεις του τμήματος 1.7.3. Όλες οι ειδικές φόρμες ραδιενεργού υλικού συσκευασίες για τις οποίες η κατασκευή αρχίζει μετά τις 31 Δεκεμβρίου 2003 θα τηρούν τις απαιτήσεις της παρούσας οδηγίας.

1.6.6.4. Για τη μεταφορά υλικού του μέρους 7, τα μεταβατικά μέτρα του σημείου 1.6.1.1 θα εφαρμόζονται μόνο έως τις 31 Δεκεμβρίου 2001, με εξαίρεση την εφαρμογή των κεφαλαίων 1.4 και 1.8 για τα οποία θα μείνουν σε ισχύ έως τις 31 Δεκεμβρίου 2002.

ΚΕΦΑΛΑΙΟ 1.7

Γενικές απαιτήσεις για το μέρος 7

1.7.1. Γενικά

1.7.1.1. Η παρούσα οδηγία θέτει πρότυπα ασφάλειας που παρέχουν ένα αποδεκτό επίπεδο ελέγχου της ακτινοβολίας, κρίσιμων και θερμικών κινδύνων απέναντι σε πρόσωπα, ιδιοκτησίες και το περιβάλλον που έχουν σχέση με τη μεταφορά ραδιενεργού υλικού. Αυτά τα πρότυπα βασίζονται στους κανονισμούς ΙΑΕΑ για την ασφαλή μεταφορά ραδιενεργού υλικού (ST-1), IAEA, Βιέννη (1996). Επεξηγηματικό υλικό πάνω στο ST-1 μπορεί να βρεθεί στο συμβουλευτικό υλικό για τους κανονισμούς ΙΑΕΑ για την ασφαλή μεταφορά ραδιενεργού υλικού (Έκδοση 1996), πρότυπο ασφάλειας σειρές αριθ. ST-2, IAEA, Βιέννη (υπό έκδοση).

1.7.1.2. Ο σκοπός της παρούσας οδηγίας είναι να προστατεύσει τα άτομα, ιδιοκτησίες και το περιβάλλον από τις επιπτώσεις της ακτινοβολίας κατά τη μεταφορά ραδιενεργού υλικού. Αυτή η προστασία επιτυγχάνεται με την απαίτηση:

α) ανάσχεσης των ραδιενεργών περιεχομένων·

β) ελέγχου εξωτερικών επιπέδων ακτινοβολίας·

γ) πρόληψης κρισιμότητας και

δ) Πρόληψη ζημίας λόγω θερμότητας.

Αυτές οι απαιτήσεις ικανοποιούνται αρχικά με την εφαρμογή μιας διαβαθμισμένης προσέγγισης στα όρια των περιεχομένων για κόλα και οχήματα και στα πρότυπα απόδοσης που εφαρμόζονται στο σχεδιασμό κόλων ανάλογα με τον κίνδυνο των ραδιενεργών περιεχομένων. Δεύτερον, ικανοποιούνται με την επιβολή απαιτήσεων στο σχεδιασμό και τη λειτουργία των κόλων και στη συντήρηση των συσκευασιών, συμπεριλαμβανομένης μιας θεώρησης της φύσης των ραδιενεργών περιεχομένων. Τέλος, ικανοποιούνται με την απαίτηση για διοικητικούς ελέγχους συμπεριλαμβανομένης, όπου είναι κατάλληλο, της έγκρισης από αρμόδια αρχή.

1.7.1.3. Η παρούσα οδηγία εφαρμόζεται στη μεταφορά ραδιενεργού υλικού οδικώς συμπεριλαμβανομένης μεταφοράς που είναι δευτερεύουσα ως προς τη χρήση του ραδιενεργού υλικού. Η μεταφορά περιλαμβάνει όλες τις λειτουργίες και συνθήκες σχετικές με την κίνηση ραδιενεργού υλικού, αυτές περιλαμβάνουν το σχεδιασμό, κατασκευή, συντήρηση και επισκευή της συσκευασίας, αποστολή, φόρτωση, μεταφορά συμπεριλαμβανομένης της προσωρινής αποθήκευσης, εκφόρτωση και υποδοχή στον τελικό προορισμό των φορτίων και κόλων ραδιενεργού υλικού. Μια διαβαθμισμένη προσέγγιση εφαρμόζεται στα πρότυπα απόδοσης στην παρούσα οδηγία η οποία χαρακτηρίζεται από τρία γενικά επίπεδα αυστηρότητας:

α) συνήθεις συνθήκες μεταφοράς (χωρίς συμβάντα)·

β) κανον